title: Pojan muistelmat

text: Kirjan lopussa hän muuttaa Kotkaan äitinsä uuden perheen luo muurarin apuriksi, laivamaalariksi, sahalle apumieheksi jne. Lapsuuden jälkeen Riikkilällä oli taas aikaa lukea.


title: Luettelo Kotkan tähdistön tähdistä

text: Luettelo Kotkan tähdistön tähdistä.


title: Katarína Koščová

text: Katarína Koščová (s. 11. helmikuuta 1982 Prešov, Slovakia) on slovakialainen laulaja, joka voitti ensimmäisen "Slovensko hľadá SuperStar" -kilpailun (Suomessa "Idols") vuonna 2005.


title: Luettelo Ravun tähdistön tähdistä

text: Luettelo Kravun tähdistön tähdistä.


title: Fahri Korutürk

text: Fahri Korutürk (3. elokuuta 1903 – 12. lokakuuta 1987) oli turkkilainen merivoimien upseeri, diplomaatti ja maan kuudes presidentti.


title: Fahri Korutürk

text: Korutürk valmistui kadettikoulusta 1923 ja laivastoakatemiasta 1933. Hän palveli risteilijöillä ja sukellusveneissä ja attaseana Roomassa, Berliinissä ja Tukholmassa. Vuonna 1936 hän osallistui Turkin salmia koskevaan Montreux'n kokoukseen sotilasasiantuntijana. Hänestä tuli vara-amiraali 1950.


title: Fahri Korutürk

text: Korutürk jäi eläkkeelle amiraalina merivoimien komentajan asemasta 1960. Valtiopäämies, kenraali Cemal Gürsel nimitti hänet lähettilääksi Neuvostoliittoon ja myöhemmin Espanjaan. Presidentti Cevdet Sunay nimitti hänet 1968 senaatin jäseneksi. 6. huhtikuuta 1973 suuri kansalliskokous valitsi hänet tasavallan presidentiksi. Hän palveli perustuslain mukaisen seitsemän vuotta ja nimitettiin sen jälkeen elinikäiseksi senaattoriksi.


title: Luettelo Kultakalan tähdistön tähdistä

text: Tämä on luettelo Kultakalan tähtikuvion tähdistä.


title: Luettelo Kultakalan tähdistön tähdistä

text: Taulukon sarakkeissa käytetyt lyhenteet:


title: Reijo Ikonen

text: Reijo Ikonen (s. 1959) on suomalainen oopperalaulaja ja tenori. Reijo Ikonen on esiintynyt tenoriosissa Suomen Kansallisoopperassa, Savonlinnan oopperajuhlilla ja Suomen oopperaliiton palveluksessa, solistina kirkkomusiikkiteoksissa sekä konsertoinut ulkomailla.


title: Reijo Ikonen

text: Ikosen ensimmäinen CD-äänite ilmestyi vuoden 2001 helmikuussa nimellä "Surusta nousee laulu", joka sai kultalevyn vuonna 2006. Sitä on myyty yli 20 000 kappaletta. Ensimmäisen levyn jälkeen on ilmestynyt kolme uutta äänitettä, "Jouluaamun rauha", "Yksin Rakkaus" sekä "Tenorissimo".


title: Reijo Ikonen

text: Reijon Ikonen on konsertoinut kotimaan lisäksi mm. Ruotsissa, Hollannissa, Kanadassa, Yhdysvalloissa ja Espanjassa. Kanadan kiertueella hän oli myös mukana televisio-ohjelmassa.


title: Reijo Ikonen

text: Vuosina 2004 ja 2005 hän oli mukana White Christmas -joulukonserttikiertueella ympäri Suomea tangokuninkaallisten kanssa.


title: Reijo Ikonen

text: Vuodesta 2009 alkaen Reijo Ikonen on esiintynyt Tenorissimo-kokoonpanon kanssa eripuolilla Suomea sekä Suomen kulttuurirahaston myöntämällä apurahalla USA:ssa.


title: Reijo Ikonen

text: Marraskuussa 2013 Tenorissimo piti konsertin Brysselissä. Vuonna 2017 Tenorissimolla on koko maan kattava Mauno Kuusisto 100 vuotta -juhlakonserttikiertue.


title: Katurakkeja ja rottarinkuloita

text:
Katurakkeja ja rottarinkuloita: muistelmia tapulikaupungista poikavuosilta, 2. p. nimiösivulla Katurakkeja ja rinkuloita: muistelmia tapulikaupungista poikavuosilta, on oululaisen Jaakko Tervon nuorisoromaani ja kirjan alaotsakkeen mukaan muistelmia kirjoittajan nuoruusvuosilta. Teos ilmestyi 1929 Gummeruksen kustantamana. Toisen painoksen on julkaissut Pohjoinen vuonna 1985.
Kirja kertoo 1800-luvun jälkipuolen oululaisten poikaporukoiden välisistä suhteista. Kuten Väinö Riikkilän myöhemmät kirjat tämä kertoo poikien tekemästä työstä sahateollisuudesta. Pääosa tarinasta on työtä, hiihtoa, luistelua, soutua, pojat näyttivät itselleen ja toisille kykynsä uskaliaisuudella ja jaksamisella. Poikien haukkumanimenä oli "rotat". Kesäjuhlissa kahvipannun voittaminen kiipeämällä saippuoituun lipputankoon oli oivalluksen voitto voimasta. Välillä koski joessa jäätyy ja vesi tulvii torille, välillä koko kaupunkia uhkaa tulipalo. Molemmissa kansa tulee pelastamaan sen mitä voidaan. Romaanin lopussa kaupunkiin saapuu rautatie.


title: Iđoš

text: Iđoš () on kylä Serbiassa. Se kuuluu Kikindan kuntaan, Pohjois-Banatin piirikuntaan, Vojvodinan provinssiin. Kylässä asuu 2 174 ihmistä.


title: Reyes Estévez

text: Reyes Estévez López (s. 2. elokuuta 1976 Cornellà de Llobregat, Barcelonan maakunta, Espanja) on espanjalainen keskimatkojen juoksija.


title: Reyes Estévez

text: Estévez voitti nuorten Euroopan-mestaruuden 1 500 metrin juoksussa vuonna 1993. Seuraavana vuonna hän oli Budapestin maastojuoksun MM-kisoissa nuorten sarjassa kahdeksas ja Lissabonin nuorten MM-kisoissa 1 500 metrillä neljäs ajalla 3.42,98. Hän voitti jälleen nuorten EM-kultaa 1995. Vuonna 1996 Estévez karsiutui Atlantan olympialaisissa välierissä ajalla 3.39,44. Seuraavana vuonna hän voitti alle 23-vuotiaiden Euroopan mestaruuden ja juoksi Ateenan MM-kisoissa kolmanneksi ajalla 3.37,26.


title: Reyes Estévez

text: Estévez sijoittui Marrakechin maastojuoksun MM-kisoissa 1998 lyhyellä matkalla kuudenneksikymmenenneksineljänneksi. Myöhemmin samana vuonna hän voitti 1 500 metrillä EM-kultaa Budapestin EM-kisoissa. Sevillan MM-kisoissa 1999 hän voitti toistamiseen MM-pronssia ajalla 3.30,57. Vuonna 2001 Estévez voitti hopeaa Lissabonin sisäratojen MM-kisoissa. Myöhemmin samana vuonna Edmontonin ulkoratojen MM-kisoissa hän oli viides. Seuraavana vuonna hän voitti EM-hopeaa Münchenin EM-kisoissa ja juoksi kauden lopussa yleisurheilun maailmancupissa toiseksi.


title: Reyes Estévez

text: Estévez oli Pariisin MM-kisoissa 2003 1 500 metrillä kuudes. Hän voitti samalla matkalla maansa mestaruuden vuonna 2004. Ateenan olympialaisissa hän oli seitsemäs. 2005 hän voitti sisäratojen EM-kisoissa pronssia sekä 1 500 että 3 000 metrin juoksussa. Helsingin MM-kisoissa hän oli yhdestoista. Pekingin olympialaisissa 2008 hän karsiutui alkuerissä ja Berliinin MM-kilpailuissa 2009 välierissä. Barcelonan EM-kisoissa 2010 hän oli neljäs.


title: Reyes Estévez

text: Estévez voitti Espanjan mestaruuden 1 500 metrillä vuosina 1997, 1998 ja 2004.


title: Syöttötariffi

text:
Syöttötariffi () on valtion sähkömarkkinoiden ohjauskeinoksi tarkoitettu takuuhinta sähkölle. Syöttötariffissa sähkön tuottajalle taataan määrätty hinta; jos markkinahinta on tätä takuuhintaa alhaisempi, maksavat sähkön kuluttajat erotuksen.
Yleisimmin syöttötariffit ovat käytössä uusiutuvalla energialla tuotetulle sähkölle uusiutuvien energiantuotantomuotojen kilpailukyvyn ja käyttöönoton edistämiseksi, mutta tariffeja sovelletaan myös muihin sähköntuotantotapoihin. Vuonna 2007 syöttötariffeja käytetään 17 EU-maassa. Euroopan tuulivoimasta 90 % oli vuonna 2005 niissä maissa, joissa oli syöttötariffi käytössä (12 maassa 40 GW).


title: Syöttötariffi

text: Valtiolle syöttötariffi on kustannusneutraali, sillä sen kulut kerätään kaikilta sähkön käyttäjiltä sähkölaskussa. Syöttötariffit vaihtelevat muun muassa käyttöiän, inflaation, sijainnin ja huipputuntien mukaan. Syöttötariffi sisältää ostovelvoitteen verkonpitäjälle ja se sovitaan tietyksi ajanjaksoksi, esimerkiksi kahdeksikymmeneksi vuodeksi.


title: Syöttötariffi

text: Syöttötariffi voi olla kiinteä hinta tai prosenttiosuus hinnasta. Kiinteä syöttötariffi takaa sähköntuottajalle kiinteän sähkönhinnan sovituksi ajaksi. Bonussyöttötariffi tarjoaa sovitun lisäpalkkion markkinahinnan lisäksi.


title: Syöttötariffi

text: Syöttötariffilla pyritään edistämään uuden tekniikan tuotantoa ja kehitystä. Päämäärä on, että uusiutuvan energian kustannukset laskevat volyymin kasvaessa kilpailukykyisiksi ilman syöttötariffia.


title: Syöttötariffi

text: EU-maista vain Suomen ja Maltan energiapolitiikka perustuu pääosin vero- ja investointikannustimiin. EU:n tariffien harmonisointi on tällä hetkellä yhteistyötä maiden välillä kansallisia tariffeja optimoiden.


title: Syöttötariffi

text: Maat, jotka käyttävät tariffeja, johtavat maailman tuulivoima-, aurinkokenno- (PV) ja biokaasumarkkinoita. Saksalaisessa järjestelmässä tuki kattaa kaikki uusiutuvat energiamuodot ja kuka tahansa voi investoida sen lisäämiseen. Esimerkiksi maanviljelijät asensivat Saksassa 300 MW aurinkokennoja 2006.


title: Syöttötariffi

text: Teknillisen korkeakoulun professori Peter Lundin mukaan Saksassa syöttötariffi on nostanut sähkön hintaa 0,1 % ja uusien tutkimusten mukaan sähkönhinta laskee jatkossa. Saksan kokemusten mukaan jo 8 % tuulivoimamäärä laskee sähkölaskua. Tariffien ansiosta Saksassa on satoja uusia energiayrittäjiä. Lund tuskin tarkoittaa ainakaan pienkuluttajan sähkön hintaa, johin on Saksassa tullut noin 6 c/kWh lisähinta syöttötariffin vuoksi, kuten sähkömarkkinoita paremmin tunteva professori Jarmo Partanen Lappeenrannan teknillisestä yliopistosta toteaa. Aivan aiheellisesti Helsingin Sanomat otsikoikin seuraavasti: "Uusiutuvien energiamuotojen tuki nosti sähkön hinnan pilviin Saksassa".


title: Syöttötariffi

text: Tariffien käyttö lisääntyy ja laajenee. Monet maat, mukaan lukien Saksa, Ranska, Espanja ja Italia, ovat päättäneet, että uusiutuvan energian määrää on lisättävä. Tariffit takaavat kannattavan kehityksen nopeasti, lisäävät kiinnostuneita yrityksiä, lisäävät kilpailua ja tuotekehitystä. Yleensä eri energiamuodoille on eri tariffit. Tavoitteena on lisätä uusiutuvaa energiaa tuella, kunnes ne ovat ilman tukeakin kilpailukykyisiä. Alan pioneerit saavat kilpailuedun tulevaisuuden energiamarkkinoilla. Ison-Britannian tutkimuksen mukaan jo vuonna 2020 ydinvoiman tuotantohinta on 3-4p/kWh, kun merituulivoimalla tuotettu sähkö maksaa 2-3p/kWh.


title: Syöttötariffi

text: Valtion taloudellisen tutkimuskeskuksen tutkijoiden mukaan uusiutuvan energian tuet eivät lainkaan vähennä päästökauppasektorin päästöjä, koska ne eivät vähennä päästöoikeuksien kokonaismäärää vaan tekevät muille halvemmaksi ostaa päästöoikeuksia. Näin on päällekkäisillä tukijärjestelmillä saatu kulutettua aivan tarpeettoman paljon rahaa samaan päästövähennykseen. Päästöjen vähentämistä voidaan edistää mahdollisimman edullisesti toimivalla päästökaupalla: se ohjaa vähentämään päästöt kaikkein edullisimmin keinoin. Jos taas tuen tarkoitus on edistää siirtymistä puhtaampaan teknologiaan, tätä tarkoitusta olisi parempaa ja tehokkaampaa edistää innovaatiotuilla eikä esimerkiksi tukemalla (tuuli)sähköntuotantoa.


title: Syöttötariffi

text: Vuonna 2006 Suomi, Malta ja Slovenia olivat EU-maista ainoita, jotka käyttävät ainoastaan verokannustimia uusiutuvan energian edistämiseen. Käytettyjen edistystoimien tehokkuus arvioidaan saavutetuista tuloksista. Suomen kansallisessa uusiutuvan energian toimintasuunnitelmassa (vuodelta 2010), että tuulivoiman osalta tavoitteena on 6 TWh:n tuotanto vuonna 2020. Asennetun kapasiteetin osalta tämä merkitsee noin 2500 MW:n tuotantoa, josta on asennettu 11,5 % (288 MW, 2012). Aurinkolämmityksen pinta-alan tavoite on n. 163 000 m² (1995-2010), josta on asennettu 11 vuodessa 10 %: (16 493 m², 2006).


title: Syöttötariffi

text: Euroopan Unionin tavoite on lisätä uusiutuvan energian osuus 21 % sähköstä (2010) ja 20 % energiasta (2020).


title: Syöttötariffi

text: 2005 EU tuotti 437 TWh sähköä uusiutuvalla energialla. Vesivoiman määrä on säilynyt vakiona. Tuulivoimaa on lisätty syöttötariffin avulla 10 vuodessa: 74 TWh (2006) ja 53 TWh (2005). Biomassasta saadun sähkön määrä on 10 vuodessa noin kaksinkertaistunut 40 TWh:iin (2005). Biokaasusta kerätyn sähkön määrä on myös kasvanut, mutta on yhä alle 20 TWh. Saksa ja Espanja todennäköisesti ovat 1-2 vuoden päästä kaksinkertaistaneet käyttämänsä uusiutuvan sähkön tuulivoiman lisäyksellä. Tuulivoimalle, aurinkovoimalle, geotermiselle voimalle ja aaltovoimalle ei ole maailmanlaajuisten energiavarojen rajoituksia.


title: Syöttötariffi

text: Saksan johtoasema tuulivoiman ja aurinkokennojen määrässä maailmassa perustuu sen syöttötariffeihin. Maissa, joissa syöttötariffeja ei ole käytössä, uusiutuvan energiaa käytetään vähemmän. Vuonna 2005 syöttötariffi oli voimassa 41 maassa tai osavaltiossa. Ensimmäisenä se otettiin käyttöön Yhdysvalloissa (1978), Saksassa (1990) ja Sveitsissä (1991) ja Suomen naapurimaissa seuraavasti: Tanska (1993), Ruotsi (1998), Norja (1999), Latvia (2001), Liettua (2002) ja Viro (2003). Uusiutuvaa energiaa tuettiin politiikalla myös yli 16 kehitysmaassa, kuten Brasilia, Kiina, Egypti, Intia, Meksiko, Thaimaa ja Uganda (2005). Saksalaisen syöttötariffeja vertailevan raportin kuvassa 2.6 on eri maiden uusiutuvan energian tukijärjestelmät. Kuvan mukaan vain Suomella ja pienellä Maltan saarella on verokannustimet 2007.


title: Syöttötariffi

text: Suomessa syöttötariffit ovat käytössä uusiutuville energianlähteille kuten tuulivoimalle ja biokaasulle, mutta ei aurinkovoimalle.


title: Syöttötariffi

text:
Tuulivoimalle maksetaan 83,5 euroa megawattitunnilta tavoitehintaa ja korotettua 105,30 €/MWh tavoitehintaa maksetaan tuulivoimalalle enintään 3 vuoden ajan (voimassa 31.12.2015 asti).
Hinta on noin kaksin-kolminkertainen vuoden 2013 keskimääräiseen markkihintaan 41,15 €/MWh verrattuna.


title: Syöttötariffi

text:
Turpeen bonustariffijärjestelmä otettiin käyttöön toukokuussa 2007 ja se on voimassa vuoteen 2010 asti. Tariffijärjestelmässä Fingrid maksaa bonuksen sähköntuottajalle mutkikkaan kaavan mukaan, jossa huomioidaan hiilen ja turpeen hinta ja päästömaksujen hinta. Korvaus kasvaa, jos hiilidioksidin päästömaksu nousee. Turpeen syöttötariffin aiheuttama lisäkustannus sähkönkäyttäjille on vuoden 2005 tilanteen mukaan laskettuna noin 0,009 senttiä kilowattitunnilta. Turpeen syöttötariffin on laskettu alentavan sähkön markkinahintaa joissain tilanteissa hieman, mutta kokonaisvaikutus on vuositasolla jonkin verran pienempi kuin järjestelmän kustannukset sähkönkäyttäjille. Suomen turpeen bonustariffi poikkeaa tavanomaisesta syöttötariffista siten, että sähköntuottajan saama tuki vaihtelee markkinahinnan mukaan. Tavanomainen syöttötariffissa tuottaja saa kiinteän markkinahinnasta riippumattoman korvauksen. Turpeen bonustariffia saavat Suomessa Kanteleen Voima Oy (Haapaveden voimalaitos), Alholmens Kraft (Pietarsaaren voimalaitos), Vaskiluodon Voima (Seinäjoen voimalaitos) ja Oulun Energia
(Toppilan voimalaitos). Sähkön bonustariffin lisäksi lämmitysturpeen vero poistettiin Suomessa heinäkuussa 2005.


title: Syöttötariffi

text: IEA:n mukaan Suomen turpeen bonustariffi tekee tehottomaksi EU:n päästökaupan markkinapaineen, jonka tavoitteena on vähentää hiilidioksidi-intensiivisiä polttoaineita. IEA:n mukaan tariffi on suunniteltu nimenomaan tähän tarkoitukseen ympäristötavoitteiden saavuttamiselle haitallisin vaikutuksin. Järjestö suositteleekin, että Suomi luopuu turpeen syöttötariffeista 2010.


title: Syöttötariffi

text: European Photovoltaic Industry Association:in (EPIA) mielestä syöttötariffin käyttöönotto aurinkokennoille on välttämätöntä aurinkokennoteknologian edistämiseksi Euroopassa. Syöttötariffi on yleinen tuulivoimalle, mutta toistaiseksi vasta Saksa on käyttänyt menestyksekkäästi syöttötariffia aurinkovoiman kanssa. Sen kalleus kuluttajalle on herättänyt kritiikkiä.


title: Syöttötariffi

text: Tutkimuksen mukaan 0,71 % Euroopan maa-alasta riittää koko Euroopan sähkön tuottamiseen aurinkokennoilla. Suomessa ongelmana on sähkön kulutuksen ja aurinkosähkön tuotannon eriaikaisuus: kesällä aurinkoenergiaa olisi saatavilla mutta energian tarve on tuolloin vähäisintä.


title: Jemenin vaakuna

text: Jemenin vaakuna on Jemenin tunnus. Siihen on kuvattu kultainen kotka, joka pitelee jaloissaan nauhaa. Nauhassa lukee الجمهورية اليمنية "Al-Jumhuriyyah Al-Yamaniyah" eli "Jemenin tasavalta". Keskellä olevassa kilvessä on kahvipensas, Maribin pato, sininen tausta ja neljä kellertävää raitaa. Kotkan molemmin puolin on lipputanko, jossa on Jemenin lippu.


title: Billy Wright

text: William Ambrose "Billy" Wright (6. helmikuuta 1924 – 3. syyskuuta 1994) oli englantilainen jalkapalloilija ja jalkapallovalmentaja.


title: Billy Wright

text: Wright pelasi Wolverhampton Wanderersissa vuosina 1939–1959. Englannin maajoukkuetta hän edusti 105 kertaa vuosina 1946–1959 ja oli 90 ottelussa maajoukkueen kapteeni. Vuosina 1962–1966 hän valmensi Arsenalia.


title: Billy Wright

text: Wright on English Football Hall of Famen (EFHF) jäsen ja hänelle myönnettiin Brittiläisen imperiumin komentajan arvonimi. Wolverhampton Wanderersin kotistadionin Molineuxin edustalla seisoo häntä esittävä patsas.


title: Billy Wright

text: Wright kuoli mahasyöpään 70-vuotiaana vuonna 1994.


title: Yksin kotona

text: Yksin kotona () on vuonna 1990 ensi-iltansa saanut Chris Columbuksen ohjaama ja John Hughesin käsikirjoittama komediaelokuva. Elokuvan lapsipääosaa näyttelee Macaulay Culkin. "Yksin kotona" -elokuvasarjaan on tehty neljä jatko-osaa.


title: Yksin kotona

text: Kevin McCallister on lähdössä perheensä kanssa Ranskaan jouluksi. Kevinistä tuntuu, että hän on kaikkialla tiellä eikä kukaan ole huomaavinaan häntä. Saatuaan aikaiseksi riidan muiden sukulaistensa kanssa hän toivoo ääneen, että muut lähtisivät eivätkä enää koskaan palaisi. Seuraavana aamuna herra ja rouva McCallister huomaavat nukkuneensa pommiin ja kaikessa hötäkässä unohtavat Kevinin kotiin, minkä rouva McCallister tajuaa vasta lentokoneessa. Kevin nauttii yksinäisyydestä, muttei kauan sillä lähistöllä hiiviskelevät murtovarkaat Marv (Daniel Stern) ja Harry (Joe Pesci). Kevinin on tehtävä strategia, jolla pysäyttää roistot ja pelastaa talo.


title: Yksin kotona

text: Elokuvassa Kevin käyttää hyväkseen kuvitteellista gangsterielokuvaa "Angels with Filthy Souls". Tilattuaan pizzaa Kevin soittaa videota pizzalähetille huijatakseen tätä. Myöhemmin Kevin käyttää videota saadakseen roistot luulemaan, että talossa on aseistettuja vaarallisia miehiä. Elokuva nimi viittaa James Cagneyn elokuvaan "Likakasvoiset enkelit" ("Angels with Dirty Faces", 1938). Elokuvan niin ikään fiktiivinen jatko-osa "Angels with Even Filthier Souls" esiintyy elokuvassa "Yksin kotona 2".


title: Yksin kotona

text: Elokuva sai yhteensä kymmenen palkintoa ja kolme ehdokkuutta, mukaan lukien kaksi Oscar-ehdokkuutta musiikista.


title: Yksin kotona

text: "Video-oppaassa" vuodelta 1994 Bello Romano kutsuu elokuvaa sarjakuvamaisesti viihdyttäväksi koko perheen joulukaaokseksi ja antaa sille kolme tähteä viidestä, mikä vastaa sanallista arviota ”hyvä”. "VideoHound’s Golden Movie Retriever" antaa elokuvalle kolme tähteä neljästä.


title: Anthony Mackie

text: Anthony Mackie (s. 23. syyskuuta 1978 New Orleans, Louisiana) on yhdysvaltalainen näyttelijä.


title: Anthony Mackie

text: Mackie ja hänen pitkäaikainen tyttöystävänsä Sheletta Chapital menivät naimisiin joulukuussa 2014. Heillä on myös kaksi yhteistä poikaa. Kesällä 2011 Mackie avasi baarin nimeltä NoBar Brooklynissä, New Yorkissa.


title: Luís Fernando

text: Luís Fernando Lourenço da Silva (s. 6. kesäkuuta 1979 Novo Horizonte, Brasilia) on entinen brasilialainen jalkapallomaalivahti. Hänellä on myös Suomen kansalaisuus.


title: Luís Fernando

text: Luís Fernando siirtyi FC Viikinkeihin keväällä 2007 juuri ennen Veikkausliigan alkua Kakkosen Sepsi-78:sta. Hän nousi pian kannattajien suosioon ja kaudella 2007 oli joukkueen selkeä ykkösmaalivahti. Hän piti aloituspaikkansa myöhemmilläkin kausilla Viikingeissä joukkueen pudottua Ykköseen.


title: Luís Fernando

text: Kaudella 2006 Sepsi-78:ssä pelatessaan Luís Fernando teki FC Lynxiä vastaan maalin suoraan vapaapotkusta.


title: Criollo

text: Criollo voi tarkoittaa esimerkiksi seuraavia:


title: PKT

text: Pkt voi tarkoittaa seuraavia:


title: Criollo (kaakao)

text: Criollo (esp. "kotimainen") on kaakaopuun ("Theobroma cacao") lajike. Se on paljon harvinaisempi kuin toinen lajike, Forastero.


title: Criollo (kaakao)

text: Criolloa pidetään parhaana ja arvokkaimpana kaakaolajikkeena, koska sitä on niin hankalaa viljellä. Se myös maistuu paremmalta kuin Forastero, koska se sisältää vähemmän kitkerää polyfenolia. Tämän takia se saattaa maistua Forasteroa makeammalta ja elegantimmalta. Criollon palko on punainen, ja siten sen voi helposti erottaa keltaisesta Forasteron palosta. Criolloa on vaikeaa kasvattaa, koska se on altis tuhosienille ja -eläimille. Maailman kaakaotuotannosta vain noin 5 % on Criolloa.


title: Criollo (kaakao)

text: Criollo oli ensimmäinen kaakaolajike, ja jo mayat sekä asteekit viljelivät sitä Väli-Amerikassa. Criollo sai nimensä, kun lähes kaikki kaakaot tuotiin 1700- ja 1800 -luvuilla Eurooppaan Venezuelasta. Niinpä venezuelalaiset lajikkeet nimettiin "kotimaisiksi" eli espanjaksi Criolloksi ja muut lajikkeet Forasteroksi eli suomennettuna "ulkomaalaisiksi". Senaikaiset Criollo-lajikkeet ovat kuitenkin jo risteytyneet muiden lajikkeiden kanssa, ja vanhoja lajikkeita löytyy enää pieniltä alueilta.


title: Criollo (kaakao)

text: Vanhoja ja alkuperäisiä kaakaolajikkeita löytyy enää Andien alueelta ja Väli-Amerikasta. Niiden geneettinen perimä on niin pieni, että niiden avulla pystyy päättelemään nykyisten lajikkeiden kehittyneen kahdesta päätyypistä, Criollosta ja Forasterosta.


title: Laibach (albumi)

text: Laibach-yhtyeen ensimmäinen albumi, joka nykyään tunnetaan nimellä Laibach julkaistiin ensimmäisen kerran Jugoslaviassa vuonna 1985. Koska yhtyettä oli kielletty käyttämästä Ljubljanan saksankielistä nimeä "Laibach", sitä ei mainittu levyssä tai kansissa. Levyn tunnisti kuitenkin yhtyeelle tyypillisestä taiteesta kansissa.


title: Laibach (albumi)

text:
Vuonna 1999 levystä ilmestyi uudelleen masteroitu ja muokattu versio, jolla on mukana myös aiemmin julkaisematonta materiaalia.
CD-versioiden ylimääräiset kappaleet Laibachin 300 000 V.K. -sivuprojektilta:


title: Laibach (albumi)

text: Vuoden 1999 remasteriodun CD-version ylimääräiset kappaleet Laibachin Strom und Klang- sivuprojektilta:


title: Laibach (albumi)

text:
300 000 V.K:n kappaleet tehnyt ja tuottanut 300 000 V.K. yhdessä Laibachin kanssa.
Strom und Klangin kappaleet tehnyt ja tuottanut Strom und Klang ja Laibach.
Muut kappaleet tehnyt ja tuottanut Laibach.


title: Laibach (albumi)

text: Cari amici soldati on live-nauhoitus Novi Rock -festivaaleilta 10. syyskuuta 1982. Dekret sekä Panorama on nauhoitettu Oasis studiossa Lontoossa. Strom und Klang-yhtyeen kappaleet on nauhoitettu 1992-93 Laibach-studiossa. Muut levyn kappaleet on nauhoitettu syyskuussa 1983 Studio Metrossa Ljubljanassa. 300 000 V.K:n kappaleet on julkaistu alun perin vuonna 1984 "48-84"-nimisellä kokoelmalevyllä. Strom und Klang-yhtyeen kappaleet ovat NSK:n teatteriryhmä Noordungin näytelmästä "The Prayer Machine Noordung" (suom. Rukoilijakone Noordung).


title: Laibach (albumi)

text: Artikkeli vuoden 1999 painoksesta Laibachin kotisivulla


title: Duke

text: Duke (engl. ”herttua”) tarkoittaa seuraavia asioita:Duke on myös seuraavien tunnettujen henkilöiden nimi:


title: Felix Sturm

text: Felix Sturm (oik. Adnan Ćatić, s. 31. tammikuuta 1979 Leverkusen, Länsi-Saksa) on saksalainen ammattilaisnyrkkeilijä ja entinen WBA, WBO sekä IBF-liittojen keskisarjan maailmanmestari.


title: Felix Sturm

text: Saksassa bosnialaisille vanhemmille syntynyt Ćatić otteli amatöörinä 113 voittoa ja 9 tappiota. Vuonna 1999 hän voitti Saksan mestaruuden, ja 2000 uusi mestaruutensa sekä voitti kultamitalin Tampereen EM-kisoissa. Samana vuonna Sydneyn olympialaisissa hänen tiensä katkesi lopulta pronssia voittaneeseen Jermaine Tayloriin.


title: Felix Sturm

text: Ensimmäisen ammattilaisottelunsa markkinointisyistä taiteilijanimen Felix Sturm omaksunut ja Marvelous Marvin Haglerin esikuvakseen nimennyt nyrkkeilijä otteli 27. tammikuuta 2001 angolalaista Antonio Ribeiroa vastaan ja voitti nelieräisen kamppailun pisteillä. 8. maaliskuuta 2003 hän voitti Javier Alberto Mamanin IBF:n nuorten keskisarjan mestaruusottelussa, ja puolusti titteliä Tshepo Mashegoa vastaan. Seuraavassa ottelussa hän voitti Roberto Mario Vecchion WBO:n keskisarjan Inter-Continental -tittelistä, puolusti sitä Hector Javier Velazcoa vastaan.


title: Felix Sturm

text: 13. syyskuuta 2003 Sturm pääsi iskemään maailmanmestaruudesta Hector Javier Velazcoa vastaan viime hetken korvaajana nuhaan sairastuneelle haastajalle Bert Schenkille, ja kaikkien yllätykseksi voitti ottelun tuomariäänin 2–1. Joulukuussa hän puolusti titteliään Ruben Varon Fernandezia vastaan, mutta menetti sen kesäkuussa Oscar de la Hoyalle tuomariäänin 3–0, mikä herätti laajaa keskustelua, sillä monien mielestä Sturmin olisi kuulunut voittaa kamppailu. Sturm palasi kehään syyskuussa WBO:n Inter-Continental -ottelussa voitolla Robert Frazieria vastaan ja puolusti titteliään Bert Schenkiä (tyrmäys 2. erässä) ja Jorge Sendraa vastaan.


title: Felix Sturm

text: 11. maaliskuuta 2006 Sturm pääsi iskemään WBA:n maailmanmestaruudesta Maselino Masoeta vastaan ja voitti Hampurissa käydyn ottelun kaikin tuomariäänin. Hän kuitenkin menetti tittelinsä heti ensimmäisessä puolustuksessaan heinäkuussa espanjalaiselle Javier Castillejolle. Hän kohtasi Castillejon uudestaan 28. huhtikuuta 2007 ja sai mestaruuden takaisin itselleen kaikin tuomariäänin. Sturm puolusti mestaruuttaan 30. kesäkuuta voitolla kaikin tuomariäänin Noe Tulio Gonzalez Alcobaa vastaan, ja 20. lokakuuta ratkaisemattomaan päättyneessä ottelussa Randy Griffiniä vastaan. 1. marraskuuta 2008 Sturm puolusti mestaruuttaan Sebastian Sylvesteriä vastaan Saksan Oberhausenissa. Sturm voitti kamppailun kaikin tuomariäänin täysien erien jälkeen.


title: Felix Sturm

text: 11. heinäkuuta 2009 Sturm puolusti mestaruuttaan Khoren Gevoria vastaan voittaen kaikin tuomariäänin täysien erien jälkeen. Syyskuussa 2010 hän puolusti mestaruutta voittaen Giovanni Lorenzon kaikin tuomariäänin 12-eräisessä ottelussa. Vuonna 2011 Sturm puolusti mestaruuttaan voitokkaasti Matthew Mackliniä ja Ronald Hearnsia vastaan. Joulukuussa 2011 hän otteli Martin Murrayta vastaan ottelun päättyessä ratkaisemattomaan ja Sturmin säilyttäessä mestaruutensa. Huhtikuussa 2012 Sturm kukisti Sebastian Zbikin 9. erän teknisellä tyrmäyksellä.


title: Felix Sturm

text: 1.9.2012 Sturm kohtasi IBF:n maailmanmestarin Daniel Gealen. 12 eräinen taisto päättyi australialaisen Gealen voittoon.


title: Felix Sturm

text: Mestaruuden menetyksen jälkeen Sturm yritti palauttaa uransa takaisin raiteillen kohtaamalla australialaisen veteraanin Sam Solimanin. Soliman (42-11-0) oli kaksinkertainen MM-haastaja. Australian Soliman voitti ottelun yllätyksellisesti pistein. Saksan nyrkkeilykomissio mitätöi tuloksen myöhemmin, kun Solimanin virtsanäytteestä löydettiin kiellettyjä aineita. Soliman uusi huumetestin ja läpäisi sen, mutta mitäitöity tulos pysyi.


title: Felix Sturm

text: Sturm jatkoi paluutaan kohtaamalla tappiottoman Predrag Radosevicin (27-0-0). Sturm dominoi kokemattomamman montenegrolaisen. Sturm voitti ottelun 4. erän tyrmäyksellä. Voiton myötä Sturm nousi IBF:n mestaruusotteluun brittiläistä Darren Barkeria vastaan. Sturm tyrmäsi mestarin 2. erässä ja nousi itse nelinkertaiseksi maailmanmestariksi.


title: Felix Sturm

text: 31.5.2014 Sturm kohtasi Sam Solimanin uusintaottelussa. Soliman otti ohjat haltuunsa ja dominoi mestaria läpi ottelun. Soliman nousi mestariksi yksimielisellä pistetuomiolla.


title: Enjoy Yourself

text: Enjoy Yourself on australialaisen Kylie Minoguen järjestyksessä toinen studioalbumi. Se julkaistiin vuonna 1989. Albumilta julkaistiin singleinä kappaleet "Hand on Your Heart", "Wouldn't Change a Thing", "Never Too Late" ja "Tears on My Pillow". Albumin tuotti Stock Aitken Waterman. Yhdysvalloissa julkaistulla versiolla on mukana myös "Je ne sais pas pourquoi" -singlen B-puoli "Made in Heaven" sekä Jason Donovanin kanssa duettona esitetty "Especially for You". Albumilta löytyvän "Heaven and Earth" -sävelmän Minogue on myös duetoinut livenä Frank Sinatran kanssa, mutta studioversiota siitä ei ole tehty. Albumi nousi sijalle yhdeksän Suomen albumilistalla. Albumia on maailmanlaajuisesti myyty 6,000,000 kappaletta.


title: Enjoy Yourself

text: Kaikki kappaleet säveltänyt Stock Aitken Waterman.


title: Heinrich Geissler

text: Johann Heinrich Wilhelm Geissler (26. toukokuuta 1814 – 24. tammikuuta 1879) oli saksalainen keksijä ja mittalaitteiden valmistaja. Geissler tunnetaan erityisesti keksimästään elohopea-tyhjiöpumpusta ja Geisslerin putkesta, joka oli varhainen loisteputki.


title: Heinrich Geissler

text: Geissler syntyi Igelshiebissä, Thüringenin vapaavaltiossa, Saksassa. Geissler opiskeli isänsä johdolla lasinpuhallusta. Hän työskenteli aluksi hänen vanhempiensa yrityksessä, mutta vietti sitten kymmenen vuotta kierrellen Saksan yliopistoilla valmistamassa erilaisia tutkimuslaitteita.


title: Heinrich Geissler

text:
Vuonna 1850 hän rakensi talon Bonniin ja perusti kaksi vuotta myöhemmin työpajan sinne. Työpajassaan hän teki erilaisia fysikaalisia ja kemiallisia kojeita ja mittalaitteita, osa niistä palkittiin kansainvälisesti.
Geissler meni töihin Bonnin yliopistoon vuonna 1868.


title: Heinrich Geissler

text: Geissler kuoli Bonnissa vuonna 1879.


title: Rhythm of Love

text: Rhythm of Love on Kylie Minoguen järjestyksessä kolmas studioalbumi. Se julkaistiin vuonna 1990. Albumilta julkaistiin singleinä kappaleet "Better the Devil You Know", "Step Back in Time", "What Do I Have to Do" ja "Shocked". Kyseessä oli myös ensimmäinen albumi, jolla Kylie oli itse mukana tekemässä kappaleita. Albumi oli huomattavasti house-vaikutteisempi kuin kaksi edeltäjäänsä, mutta menestyi samalla muita heikommin. Levyn menestynein kappale oli ensimmäinen single "Better the Devil You Know".


title: Rhythm of Love

text: "Shocked"-kappaleen remiksasi vuonna 1991 DNA, joka on tehnyt remiksejä muun muassa Army of Loversille, sillä albumiversio oli radioon liian pitkä. Rhythm of Love pysyi kymmenen viikkoa Suomen albumilistalla korkeimmillaan sijalla 15. Albumia on maailmanlaajuisesti myyty noin 3 000 000 kappaletta.


title: Pitkä ihana leikki

text: Pitkä ihana leikki on Maija Vilkkumaan esikoisalbumi, joka julkaistiin elokuussa 1999. Albumista on julkaistu vuonna 2000 "Pitkä ihana leikki – Peltipainos" -nimellä kulkeva erikoispainos, joka sisältää Sielun Veljet -yhtyeen kappaleen ”Peltirumpu” coverversion ja musiikkivideot kappaleille ”Satumaa-tango” ja ”Tähti”. Albumi ylitti kultarajan vuonna 2000, ja sitä on myyty yhteensä yli 38 000 kappaletta. Se sijoittui Suomen virallisella albumilistalla kolmanneksi.


title: Pitkä ihana leikki

text:
Lisäraita
Musiikkivideot


title: Frédéric Joliot-Curie

text: Frédéric Joliot-Curie (omaa sukuaan Joliot; 19. maaliskuuta 1900 – 14. elokuuta 1958) oli ranskalainen kemisti. Hän sai vaimonsa Irène Joliot-Curien kanssa vuonna 1935 Nobelin kemianpalkinnon radioaktiivisten isotooppien syntetisoinnista.


title: Frédéric Joliot-Curie

text: Frédéric Joliot syntyi Pariisissa vuonna 1900 ja valmistui ESPCI:stä. Vuonna 1925 hän pääsi Marie Curien apulaiseksi Curie-instituuttiin, ja samalla hän rakastui Curien tyttäreen Irène Curieen. Pian he menivät naimisiin, ja vuonna 1926 he vaihtoivat molemmat sukunimensä muotoon Joliot-Curie.


title: Frédéric Joliot-Curie

text: Joliot-Curie erosi Curie-instituutista vuonna 1937 ja meni professoriksi Collège de Franceen, jossa hän työskenteli ketjureaktion parissa ja tutki ydinreaktorin vaatimuksia hallitun ydinreaktion uraanin ja raskaan veden avulla.


title: Frédéric Joliot-Curie

text: Saksan hyökättyä Ranskaan vuonna 1940 Joliot-Curie onnistui salakuljettamaan työnsä Britanniaan. Hän otti aktiivisen roolin Ranskan vastarintaliikkeessä natsimiehityksen aikana.


title: Frédéric Joliot-Curie

text: Joliot-Curie työskenteli Ranskan ydintutkimuslaitoksen johtajana, kunnes hänet erotettiin 28. huhtikuuta 1950. 20. toukokuuta julkaistiin 16 000 tieteilijän allekirjoittama vastalause Joliot-Curien erottamista vastaan.


title: Let’s Get to It

text: Let's Get to It on Kylie Minoguen järjestyksessä neljäs studioalbumi. Se julkaistiin vuonna 1991.


title: Let’s Get to It

text: Albumilta julkaistiin singleinä kappaleet "Word Is Out", "If You Were with Me Now", "I Guess I Like It like That", "Keep On Pumpin' It", "Give Me Just a Little More Time" ja "Finer Feelings". Kyseessä oli Minoguen viimeinen PWL:lle tehty studioalbumi.


title: Vihikoira

text: Vihikoira ("Chien de Saint-Hubert"), puhekielessä verikoira on suurikokoinen ajava metsästyskoirarotu. Myös jälkikoirana tunnettu vihikoira on kotoisin Belgiasta. Se kuuluu FCI:n roturyhmään 6. Vihikoiralla on erinomainen hajuaisti, ja sitä on käytetty esimerkiksi rikollisten ja kadonneiden ihmisten etsimiseen.


title: Vihikoira

text: Vihikoira on suuri ja voimakasrakenteinen, korkeuttaan pitempi koira. Rodun tunnusomaisin piirre on sen löysä nahka, joka muodostaa poimuja erityisesti pään ja kaulan seutuvilla. Vihikoiran kallo on hyvin syvä. Sen luusto on poikkeuksellisen raskas; suurin osa sen painosta on luuston painoa. Olemukseltaan vihikoira on arvokas ja rauhallinen. Korvat ovat riippuvat ja hyvin pitkät: ne ulottuvat eteenpäin vedettäessä koiran kuonon kärkeen saakka ja ylikin.


title: Vihikoira

text: Vihikoiran karva on lyhyttä ja tiheää. Pään alueella karva on pehmeämpää kuin muualla. Sallitut värit ovat punaruskea, musta punaisin merkein ja maksanruskea punaisin merkein. Myös pienet valkoiset merkit varpaissa, rinnassa ja hännänpäässä sallitaan.


title: Vihikoira

text: Rotu on pehmeä, rauhallinen, ystävällinen ja seurallinen ihmisten suhteen ja kiintyy syvästi omistajaansa. Sen pitää sietää muita koiria ja kotieläimiä. Sen on oltava pikemminkin pidättyväinen ja itsepäinen, ja se on yhtä herkkä niin kiitokselle kuin arvostelulle. Se ei saa olla aggressiivinen.


title: Vihikoira

text: Luonteeltaan itsepäinen vihikoira on vahvan jäljestyshalunsa vuoksi jokseenkin hankala koulutettava.


title: Vihikoira

text: Rodulla on taipumusta lonkkaniveldysplasiaan. Toinen sen yleinen sairaus on mahalaukunkiertymä. Sen voimakkaasti poimuttunut pää on myös terveysriski. Se on yksi lyhytikäisimpiä koirarotuja.


title: Vihikoira

text: Vihikoira ei ole Suomessa kovin yleinen. Vuoden 2009 lopussa sitä oli rekisteröity kaikkiaan 530 yksilöä ja vuoden 2009 aikana rekisteröintejä tehtiin 12 kappaletta. Nykyisen vihikoiran tärkein kantaisä oli Pyhän Hubertuksen koira, joka on peräisin 600 jaa. Ranskalainen metsästäjä (sittemmin munkki, piispa ja pyhimys St. Hubertus) Francois Hubert kasvatti oman linjansa metsästyskoiria Ranskan Ardenneilla. Hänen kuolemansa jälkeen luostarin munkit jatkoivat koirien kasvattamista. Vielä tänäänkin vietetään Pyhän Hubertuksen päivää 3. marraskuuta.


title: Vihikoira

text: Alun perin Pyhän Hubertuksen koirat olivat mustia, mutta ajan kuluessa niille ilmaantui pienet ruskeat merkit, joiden koko suureni vähitellen. Wilhelm Valloittaja vei vuonna 1066 mukanaan Englantiin Pyhän Hubertuksen black and tan -vihikoiria. Hänen poikansa jatkoi niiden kasvatusta Englannissa. Vihikoiria käytettiin tuolloin kauriinmetsästykseen. Lähes seitsemänsadan vuoden ajan Pyhän Hubertuksen luostarista lähetettiin kolme paria vihikoiria Ranskan kuninkaalle, joka edelleen lähetti koiria Englantiin. Alkuperäinen Pyhän Hubertuksen linja säilyi 1800-luvulle asti.


title: Ihmissusi ja Frankenstein

text: Ihmissusi & Frankenstein on kauhu- ja scifitarinoihin erikoistunut suomenkielinen sarjakuvalehti, jota julkaistiin 29 kappaletta vuosina 1973–1976. Numerosta 1/1974 lehti muutti nimensä muotoon Frankenstein & Ihmissusi. Sen tarinoissa oli mukana myös Marvelin hahmoja.


title: Jeesus-marssi

text: Jeesus-marssi on maailmanlaajuinen, jatkuvasti laajeneva kristittyjen yhteinen rukoustapahtuma. Tapahtuma sai alkunsa Isossa-Britanniassa vuonna 1987, jolloin 15 000 kristittyä kokoontui Lontoon kaduille rukoilemaan. Sieltä tapahtuma levisi nopeasti muualle maailmaan, ja jo vuonna 1997 siihen osallistui 40 miljoonaa kristittyä yli 170 maassa. Marssi järjestetään kesäkuussa aikavyöhykkeittäin eri puolilla maailmaa.


title: Jeesus-marssi

text: Suomeen tapahtuma rantautui vuonna 1992. Aluksi marssittiin kesäkuussa muun maailman kanssa, mutta se osoittautui huonoksi ajankohdaksi kesälomien yms. vuoksi. Siksi marssipäiväksi on vakiintunut Suomessa vapunpäivä, jolloin ihmiset ovat muutenkin liikkeellä. Nykyisin marsseja järjestetään kymmenissä kaupungeissa, mm. Helsingissä, Tampereella, Joensuussa, Heinolassa ja Kokkolassa.


title: Jeesus-marssi

text:
Jeesus-marssi järjestetään jälleen Helsingin Senaatintorilla Vapunpäivänä 1. toukokuuta 2013.
Tänä vuonna juhlitaan 20-vuotiasta marssia!
Valtiovallan tervehdyksen tapahtumaan tuo eduskunnan puhemies Eero Heinäluoma ja Helsingin kaupungin puolesta toriyleisöä tervehtii Helsingin kaupungin valtuuston 2. varapuheenjohtaja Sara Paavolainen. Tapahtuman teemana on kristittyjen yhteinen vuoden 2013 Rakas nuori –teema, joka korostaa nuorisotyön ja nuorten roolin merkitystä seurakunnissa. Tapahtuman juontajina toimivat Kirsi Rostamo ja Markku Vuorinen.


title: Jeesus-marssi

text: Jeesus-marssi järjestetään jälleen Helsingin Senaatintorilla Vapunpäivänä 1. toukokuuta 2011.


title: Jeesus-marssi

text: Tapahtuman juontajina toimivat Kirsi Rostamo ja Markku Vuorinen.


title: Jeesus-marssi

text: Jeesus-marssi oli kello 17 Senaatintorilta alkanut ja sinne päättynyt marssikierros. Teemaksi oli valittu "Rakas rukous". Ennen marssia oli tarjolla: kahvia, makkaraa, rukousta, yhteislaulua, aasilla ratsastusta, rukouspalvelua ja sielunhoitoa. Marssia ennen äänessä olivat mm. Antti Ronkainen ja Antero Laukkanen, sekä luettiin kaupunginjohtaja Jussi Pajusen lähettämä kirje tapahtumaan.


title: Jeesus-marssi

text: Marssin jälkeen ohjelmaan sisältyi kiitosjuhla, jossa puhujana oli tuomiorovasti Matti Poutiainen, lisäksi Mika Karolan ja Lasse Heikkilän vetämä "Lauluista kaunein" toivelaulujen yhteislaulutunti. Tämän jälkeen oli vuorossa lasten Jippii-kuoro, Outi Rossin ja Toni Mäki-Leppilampi Bandin johdolla. Marssitapahtuma päättyi Tuomiokirkossa kuultuun Samuli Edelmannin virsikonserttiin. Jeesus-marssin reitti kulki perinteisesti; "Senaatintorilta – Pohjois- Esplanadi – Mannerheimintie – Etelä-Esplanadi – Senaatintori".


title: Jeesus-marssi

text: Marssilla mukana oli mm. Jarmo Jylli & Man's Castle ylistysryhmä, Hervannan katukappelin ylistysryhmä, Jaakko Ahvenainen, Martti Falck, Erkki Välimäki, Leena Rauhala, Päivi Sarjasto & Ruokkikaa Nälkäiset, Kings Kids Tampere Joyseeds, Jarmo Makkonen, Asko Peltonen, Mika Piirto, Riku Rinne & Come Home -tiimi. Kokoontuminen tapahtui Ortodoksi-kirkon aukiolla ja päätösjuhla vietettiin Aleksanterin kirkossa.


title: Jeesus-marssi

text: Kokkolassa Jeesus-marssia vietettiin vappuna jo viidettä kertaa. Kokkolan Jeesus-marssin idea lähti alulle sananpaikasta ”..minulla on paljon kansaa tässä kaupungissa.” Eri kristilliset seurakunnat järjestää Jeesus-marssin Kokkolassa ja myös työryhmä koostuu eri seurakuntien edustajista. Marssimusiikki marssin aikana tulee entisten vuosien tapaan Radio Deistä. Marssireitti kulkee reitin; Kokoontuminen Ke-Le:n eteen torin laidalta, "Torikatu - Rantakatu - Tehtaankatu - Kustaa Adolfinkatu - Torikatu - Mannerheiminaukio".


title: Vittoria Puccini

text: Vittoria Puccini (s. 18. marraskuuta 1981 Firenze) on italialainen näyttelijä.


title: Vittoria Puccini

text: Puccini asui pitkään näyttelijä Alessandro Preziosin kanssa, jonka hän tapasi "Ihanan Elisan" kuvauksissa vuonna 2003. Heillä on yksi lapsi, Elena.


title: ABC (yhtye)

text: ABC on vuonna 1980 aloittanut brittiläinen pop-yhtye. Yhtyeen tunnetuin kappale on ”The Look of Love”.


title: Kukanpäivä

text: Kukanpäivä eli Flooran päivä 13. toukokuuta on ollut Suomessa perinteinen ylioppilaiden juhlapäivä. Helsingissä ylioppilaat kokoontuivat 1800-luvulla kukanpäivänä Kumtähden kentälle nykyiseen Kumpulaan. Erityisen merkityksen kokoontuminen sai vuonna 1848, jolloin tapahtumassa esitettiin J. L. Runebergin ja Fredrik Paciuksen Maamme-laulu ensimmäisen kerran. Sillä oli suuri merkitys kansallisen heräämisen kannalta, joka johti lopulta Suomen itsenäistymiseen vuonna 1917.


title: Kukanpäivä

text: Myöhemmin kukanpäivän merkitys opiskelijoiden juhlana on vähentynyt vapun tultua ylioppilaiden huomattavimmaksi juhlapäiväksi, mutta viime aikoina perinnettä on yritetty herätellä uudelleen henkiin. Vuonna 1998 Maamme-laulun 150-vuotispäivän kunniaksi kukanpäivänä toimeenpantiin yleinen liputus.


title: Wicked

text: Wicked on musikaali, joka sai ensi-iltansa Broadwayllä George Gershwin Theatressa 30. lokakuuta 2003. Musikaali sai Suomen ensi-iltansa 26. elokuuta 2010 Helsingin kaupunginteatterissa päärooleissaan Maria Ylipää ja Anna-Maija Tuokko. Sitä kuvaillaan Ozin noitien kertomattomaksi tarinaksi ja se perustuu löyhästi Gregory Maguiren kirjaan "". Musikaalin on säveltänyt ja sanoittanut Stephen Schwartz ja käsikirjoituksen Winnie Holzman. Lavastuksen alkuperäiseen esitykseen teki Tony-palkittu Wayne Cilento ja sen ohjasi Joe Mantello.


title: Wicked

text: Tarina on kirjoitettu jatko-osaksi L. Frank Baumin klassikkokirjaan "Ihmemaa Oz". Se on saanut enemmän vaikutteita kirjasta kuin vuoden 1939 elokuva "Ihmemaa Oz", joka eroaa kirjasta monella tapaa. Musikaali perustuu enimmäkseen aikaan ennen Dorothyn saapumista Kansasista Ozin Ihmemaahan. "Wicked" tutkii ideaa, että Baumin tarinan antagonisti Lännen Paha Noita (the Wicked Witch of the West) oli syrjitty ja väärinymmärretty ihminen. Hänen väitetty pahuutensa oli vain kapinointia ihannoidun velhon rappeutunutta hallintoa kohtaan.


title: Wicked

text: Alkuperäisissä Broadway-rooleissa olivat Kristin Chenoweth Glindana, Idina Menzel Elphabana ja Joel Grey Velhona.


title: Wicked

text: Shiz-yliopistossa viisas vihreäihoinen teini Elphaba Thropp tapaa kauniin ja kunnianhimoisen Galinda Uplandin (joka muuttaa nimensä Glindaksi musikaalin aikana) kun heistä tulee huonetoverit. Heidän tiensä kohtaavat ja läpi musikaalin heidän ystävyytensä kamppailee kovien persoonamuutosten, kilpailun samasta rakastetusta ja eri näkökulmien kanssa.


title: Wicked

text: Suluissa laulujen suomenkieliset nimet.


title: Wicked

text: Ensimmäinen näytösToinen näytös* “The Wicked Witch of the East” ei ole mukana alkuperäisen Broadway-kokoonpanon levytyksessä ja “No One Mourns the Wicked" (kertaus) on osa laulua “Thank Goodness”.


title: Wicked

text: Wickedin ensimmäinen Pohjois-Amerikan kiertue lähti matkaan Torontosta maaliskuussa 2005. Siitä lähtien se on vieraillut useissa kaupungeissa kautta Pohjois-Amerikan. Ennen kiertueen alkamista show’n dialogia, koreografiaa, erikoistehosteita ja puvustusta päivitettiin ja nämä muutokset lisättiin myöhemmin myös Wickedin toisiin tuotantoihin. Yli 2,2 miljoonaa ihmistä näki Wickedin kiertue-esityksen sen kahtena ensimmäisenä vuotena ja se tuotti yli 155 miljoonaa dollaria. Kiertueen esitykset ovat lähes joka päivä loppuunmyydyt ja liput neljän viikon mittaisiin vierailuihin myydään loppuun noin seitsemässä tunnissa. Wickedin kiertue pitää hallussaan ennätystä korkeimmasta viikoittaisesta myynnistä kaikista Pohjois-Amerikan kiertueista 2 291 608 dollarilla.


title: Wicked

text: Wickedin toinen kiertue lähti kiertämään Yhdysvaltoja ja Kanadaa 7. maaliskuuta 2009.


title: Wicked

text: Wickedin Chicagon tuotanto sai ensi-iltansa 13. heinäkuuta 2005. Ensimmäisen viikkonsa aikana show tuotti 1 400 000 dollaria. Wicked on pisimpään Chicagossa jatkunut Broadway-musikaali. Tuotanto sai alkunsa kun kiertueen vierailua Chicagossa 29. huhtikuuta – 12. kesäkuuta 2005 päätettiin pidentää pysyväksi tuotannoksi.


title: Wicked

text: Show’n tuhannes esitys oli 14. marraskuuta 2007. Chicagossa Wickedin on nähnyt yli kaksi miljoonaa ihmistä ja se on tuottanut yli 140 miljoonaa dollaria. Wicked on eniten rahaa Chicagossa tuottanut show. Toukokuussa 2008 ilmoitettiin Chicagon tuotannon viimeisen esityksen olevan 25. tammikuuta 2009.


title: Wicked

text: Wickedin ensimmäisen kansainvälisen tuotannon ennakkonäytökset alkoivat 7. syyskuuta 2006 Apollo Victoria Theatressa Lontoossa. Virallinen ensi-ilta oli 27. syyskuuta 2006. Lontoon tuotannossa show’n alkuperäinen Tony-palkittu tähti Idina Menzel uusi roolinsa Elphabana. Show’hun tehtiin pieniä muutoksia brittiläistä yleisöä varten. Samoin kuin kiertueenkin kanssa, nämä muutokset lisättiin myöhemmin muihin Wickedin tuotantoihin. Wickedin tuhannes esitys Lontoossa oli 14. helmikuuta 2009.


title: Wicked

text: Universal Studios Japanin huvipuistossa Osakassa esitetään 30-minuuttista huvipuistoversiota Wickedistä. Sitä alettiin esittää heinäkuussa 2006. Tässä versiossa keskitytään enimmäkseen Elphaban ja Glindan väliseen ystävyyssuhteeseen, mutta siinä on mukana myös Velho. Fiyero, Nessarose ja Madame Morrible eivät esiinny tässä tuotannossa. Elphabaa esittävät enimmäkseen amerikkalaiset ja australialaiset näyttelijät ja Glindaa japanilaiset. Tätä versiota esitetään enimmäkseen japaniksi, mutta myös osittain englanniksi.


title: Wicked

text: Wickedin viides tuotanto laitettiin pystyyn Los Angelesiin Kaliforniaan. Ensimmäinen ennakkonäytös oli 10. helmikuuta 2007 ja virallinen ensi-ilta 21. helmikuuta. Wicked pitää hallussaan Los Angelesin ennätystä teatteriesityksen suurimmasta viikoittaisesta tuotosta 1 949 968 dollarilla. Viimeinen esitys Los Angelesissa oli 11. tammikuuta 2009.


title: Wicked

text: Tuotanto siirrettiin San Franciscoon Orpheum Theatreen. Virallinen ensi-ilta San Franciscossa oli 6. helmikuuta 2009.


title: Wicked

text: Wickedin ensimmäinen ei-englanninkielinen tuotanto sai ensi-iltansa 17. kesäkuuta 2007 Tokiossa. Tämän tuotannon näyttelijät ovat japanilaisia ja kiinalaisia ja se esitetään kokonaan japaniksi. Viimeinen esitys Tokiossa oli 6. syyskuuta 2009, jonka jälkeen tuotanto siirrettiin Osakaan, missä ensimmäinen esitys oli 11. lokakuuta 2009.


title: Wicked

text: "Wicked: Die Hexen von Oz" sai ensi-iltansa 15. marraskuuta 2007 Stuttgartissa. Wickedistä on tullut yksi Saksan suosituimmista musikaaleista. Saksankielinen levytys show’n lauluista julkaistiin 7. joulukuuta 2007. Wickedin viimeinen esitys Stuttgartissa oli 29. tammikuuta 2010, minkä jälkeen tuotanto siirrettiin Oberhauseniin. Esitykset Oberhausenissa alkoivat 5. maaliskuuta 2010.


title: Wicked

text: Wickedin australialainen tuotanto sai ensi-iltansa 9. heinäkuuta 2008 Regent Theatressa Melbournessa. Australian tuotannon levytys show’n lauluista julkaistiin jouluna 2008. Viimeinen esitys Melbournessa oli 9. elokuuta 2009 ja tuotanto siirrettiin Sydneyyn, missä esitykset alkoivat 5. syyskuuta 2009.


title: Wicked

text: Wickedin Helsingin tuotanto oli ensimmäinen, joka ei ole ulkoasultaan alkuperäisen Broadway-version kopio. Wicked sai ensi-iltansa Helsingin kaupunginteatterissa 26. elokuuta 2010. Helsingissä päärooleissa olivat Maria Ylipää Elphabana ja Anna-Maija Tuokko Glindana. Muissa rooleissa nähtiin mm. Tuukka Leppänen (Fiyero), Eero Saarinen (Velho), Ursula Salo (Madame Morrible), Vuokko Hovatta (Nessarose), Antti Lang (Boq) ja Heikki Sankari (Tohtori Dillamond).


title: Wicked

text: Kööpenhaminassa Wickedistä nähdään toinen ei-kopioitu tuotanto. Esitykset alkoivat alkuvuodesta 2011.


title: Bleach

text: Bleach voi tarkoittaa ainakin seuraavia asioita:


title: PD-koulutus

text: PD-koulutus on täydennyskoulutusohjelma, jonka tarkoituksena on tarjota pitkään työelämässä olleille yliopistotasoista täydennyskoulutusta. Lyhenne PD tulee englanninkielisistä sanoista "professional development". Koulutus toteutetaan yhteistyössä työpaikan ja korkeakoulun kanssa. Korkeakouluissa koulutuksesta vastaa yleensä ko. oppilaitoksen aikuiskoulutusyksikkö. Opinto-ohjelmaan kuuluu yleensä lähiopetusta, valinnaisia opintoja ja tutkielma. PD-koulutus ei johda akateemiseen tutkintoon mutta lisää ammatillista osaamista ja valmiuksia.


title: Michael Bolton

text: Michael Bolton (Bolotin) (s. 26. helmikuuta 1953) on yhdysvaltalainen pop-rock-laulaja.


title: Michael Bolton

text: Michael Bolton syntyi Venäjän juutalaisille vanhemmilleen, George ja Helen Bolotinille New Havenissa Connecticutissa. Michaelilla on kaksi vanhempaa sisarusta, veli Orrin ja sisko Sandra. Heidän vanhempansa erosivat lasten ollessa vielä nuoria.


title: Michael Bolton

text: Michael oli naimisissa Mauren McGuiren kanssa, mutta he erosivat. Parilla on kolme jo aikuista tytärtä: Isa, Holly ja Taryn. Taryn synnytti tyttären lokakuussa 2010. Toinen tytär syntyi vuonna 2011. Holly synnytti pojan syyskuussa 2013.


title: Michael Bolton

text: Michael näytteli itseään elokuvissa "Wally Sparks - sika herrasmieheksi" ("Meet Wally Sparks"; 1997), "Lumihauvat" (2002), "High Voltage" (2002), "Back by Midnight" (2004), "The Onion Movie" (2008). Hän esiintyi myös "Miehen puolikkaat" -sarjassa.


title: Michael Bolton

text: Albumit


title: Michael Bolton

text: Singlet


title: Michael Bolton

text: 1968 "Bah Bah Bah"


title: Michael Bolton

text: 1972 "Where Do We Go From Here"


title: Michael Bolton

text: 1975 "Your Love"


title: Michael Bolton

text: 1976 "If Had Your Love"


title: Michael Bolton

text: "These Eyes"


title: Michael Bolton

text: 1979 "Love Me Tonight" (Blackjack)


title: Michael Bolton

text: "For You" (Blackjack)


title: Michael Bolton

text: "Without Your Love" (Blackjack)


title: Michael Bolton

text: 1980 "My World Is Empty Without You" (Blackjack)


title: Michael Bolton

text: 1983 "Fool's Game"


title: Michael Bolton

text: "I Almost Believed You"


title: Michael Bolton

text: "She Did The Same Thing"


title: Michael Bolton

text: 1985 "Everybody's Crazy"


title: Michael Bolton

text: 1987" That's What Love Is All About


title: Michael Bolton

text: "(Sittin' On) The Dock of the Bay"


title: Michael Bolton

text: "Walk Away"


title: Michael Bolton

text: "That's What Love Is All About"


title: Michael Bolton

text: "Genuine Budman"


title: Michael Bolton

text: 1988 " Wait on Love"


title: Michael Bolton

text: 1989 "Soul Provider"


title: Michael Bolton

text: "Far Far Cry" (Let There Be Peace)"


title: Michael Bolton

text: 1990 "How Am I Supposed to Live Without You"


title: Michael Bolton

text: "How Can We Be Lovers?"


title: Michael Bolton

text: "When I'm Back on My Feet Again"


title: Michael Bolton

text: "Georgia on My Mind"


title: Michael Bolton

text: "Don't Make Me Wait For Love (with Kenny G)"


title: Michael Bolton

text: 1991 "Love Is a Wonderful Thing"


title: Michael Bolton

text: "Time, Love and Tenderness"


title: Michael Bolton

text: "When a Man Loves a Woman"


title: Michael Bolton

text: 1992 "Missing You Now" (with Kenny G)


title: Michael Bolton

text: "Steel Bars"


title: Michael Bolton

text: "To Love Somebody"


title: Michael Bolton

text: "Drift Away"


title: Michael Bolton

text: "Reach Out I'll Be There"


title: Michael Bolton

text: 1993 "Said I Loved You...But I Lied


title: Michael Bolton

text: "Yesterday"


title: Michael Bolton

text: "Soul of My Soul"


title: Michael Bolton

text: 1994 "Completely"


title: Michael Bolton

text: "Ain't Got Nothing If You Ain't Got Love"


title: Michael Bolton

text: "Lean on Me"


title: Michael Bolton

text: "Once in a Lifetime"


title: Michael Bolton

text: 1995 "Can I Touch You...There?"


title: Michael Bolton

text: 1996 "A Love So Beautiful"


title: Michael Bolton

text: "Soul Provider" (re-issue)


title: Michael Bolton

text: "This River"


title: Michael Bolton

text: "I Found Someone"


title: Michael Bolton

text: "I Promise You"


title: Michael Bolton

text: "Love is the Power"


title: Michael Bolton

text: "Fool For Love (Requiem pour un Fou)" (with Johnny Hallyday)


title: Michael Bolton

text: "Silent Night"


title: Michael Bolton

text: 1997"Go the Distance"


title: Michael Bolton

text: "The Best of Love"


title: Michael Bolton

text: "A Merry Christmas"


title: Michael Bolton

text: "Why Do You Wake Me"


title: Michael Bolton

text: 1998 "Safe Place from the Storm"


title: Michael Bolton

text: "Love Shouldn't Hurt"


title: Michael Bolton

text: "Nessun dorma!"


title: Michael Bolton

text: 2000 "Sexual Healing"


title: Michael Bolton

text: "Warm And Tender Love"


title: Michael Bolton

text: 2001 "Whiter Shade of Pale"


title: Michael Bolton

text: 2002 "Only a Woman Like You"


title: Michael Bolton

text: "Solo Una Donna"


title: Michael Bolton

text: "Une Femme Comme Toi"


title: Michael Bolton

text: "Una Mujer Como Tu"


title: Michael Bolton

text: "Dance with Me"


title: Michael Bolton

text: "All For Love"


title: Michael Bolton

text: 2003 "When I Fall in Love"


title: Michael Bolton

text: 2005 "Hear Me (Tears into Wine)" (with Jim Brickman)


title: Michael Bolton

text: 2006 "'Til the End of Forever"


title: Michael Bolton

text: "That's Life"


title: Michael Bolton

text: 2008 "Il Mio Amico (with Anna Tatangelo)


title: Michael Bolton

text: 2009 "Just One Love"


title: Michael Bolton

text: "Murder My Heart" (with Lady Gaga)


title: Michael Bolton

text: 2010 "Break Free" (with Irena Jarocka)


title: Michael Bolton

text: 2011 "Jack Sparrow" (with The Lonely Island)


title: Michael Bolton

text: "I'm Not Ready" (with Delta Goodrem)


title: Michael Bolton

text: 2012 "Love Is Everything" (with Rascal Flats)


title: Michael Bolton

text: 2014 "Ain't No Mountain High Enough" (with Leona Lewis)


title: Eulerin identiteetti

text: Eulerin identiteetti on kompleksianalyysissä Eulerin lauseella saatu yhtälö


title: Eulerin identiteetti

text: jossa


title: Eulerin identiteetti

text: Eulerin identiteettiä on kutsuttu matematiikan kauneimmaksi kaavaksi,koska se sitoo toisiinsa useat nykymatematiikan tärkeät luvut: Neperin luvun, piin, imaginaariyksikön ja perusluvut 1:n ja 0:n. Yhtälössä esiintyvät myös matematiikan kolme tärkeää laskutoimitusta: yhteenlasku, kertolasku ja potenssiin korottaminen. Se yhdistää matemaattisen analyysin, geometrian ja kompleksiluvut. Kaavassa on myös yhtälöissä esiintyvä tapa kirjoittaa yhtäläisyysmerkin oikealle puolelle nolla.


title: Eulerin identiteetti

text: Eulerin lause on seuraavanlainen:


title: Eulerin identiteetti

text: Lause on pätevä kaikille reaaliluvuille x. Kulma x on radiaaneina.


title: Eulerin identiteetti

text: Jos nyt asetetaan


title: Eulerin identiteetti

text: niin


title: Eulerin identiteetti

text: Koska


title: Eulerin identiteetti

text: ja


title: Eulerin identiteetti

text: seuraa, että


title: Eulerin identiteetti

text: josta saadaan Eulerin identiteetti


title: Paaterin kirkko

text: Paaterin kirkko on kuvanveistäjä Eva Ryynäsen (1915–2001) suunnittelema kirkko Lieksan Vuonislahdessa. Paaterissa sijaitsee myös Eva Ryynäsen ateljee, koti, galleria-kahvila. Paateri on Lieksan suosituimpia matkailukohteita. Luonnonkauniilla paikalla sijaitseva Paateri on Eva Ryynäsen kotitila, jossa hän viljeli maata miehensä Paavo Ryynäsen kanssa ennen ryhtymistään päätoimiseksi kuvanveistäjäksi 1970-luvulla.


title: Paaterin kirkko

text: Puukirkko on Eva Ryynäsen suurin työ ja se valmistui kesällä 1991. Kirkossa pidetään kesäisin jumalanpalveluksia, häitä, kastetilaisuuksia, hautajaisia, konsertteja ja muita tilaisuuksia.


title: Mind

text: Mind on brittiläinen filosofinen aikakausjulkaisu, jota julkaisee nykyään Oxford University Press "Mind Associationin" puolesta. Julkaisu käsittelee filosofiaa analyyttisen perinteen hengessä.


title: Mind

text: Julkaisun perusti Alexander Bain vuonna 1876. Tällöin julkaisua toimitti George Croom Robertson. Robertsonin kuoltua vuonna 1891 George Stout otti toimitustyön hoitaakseen. Nykyinen toimittaja on professori Thomas Baldwin Yorkin yliopistosta.


title: Mind

text: Tunnetuimpia julkaisussa ilmestyneitä artikkeleita on Bertrand Russellin kirjoitus "Viittaamisesta" ("On Denoting"), joka ilmestyi vuonna 1905. Alan Turing esitteli Turingin testin ensimmäisen kerran "Mindissa" vuonna 1950.


title: M.U.L.E.

text: M.U.L.E. on Ozark Softscapen kehittämä tietokonepeli vuodelta . Se on vuoropohjainen strategiapeli, joka tukee neljän pelaajan moninpeliä. Peli oli ensimmäisiä neljän pelaajan monipelejä.


title: M.U.L.E.

text: Pelissä kamppailee aina kerralla neljä pelaajaa joista osa voi olla tietokoneen ohjaamia. Kukin peli kestää noin 1-2 tuntia. Peli on nerokkaasti rakennettu varsinkin kaupankäynnin osalta. Pelaaja liikuttelee hahmoaan useasta syystä; kaupankäynnissä hahmoa liikutellaan tarkoituksena määrittää tarjoustaso, jolla haluataan myydä tai ostaa.


title: M.U.L.E.

text: Pelissä on tavoitteena selvitä 6 tai 12 kuukauden ajanjakso siirtokunnassa planeetta Iratalla (Atari väärin päin). Tässä ajassa on saatava kerättyä mahdollisimman suuri omaisuus. Keskuskaupan hinnat vaihtelevat sen mukaan kuinka paljon varastossa on hyödykettä. Pelin voittaa eniten hyödykkeitä kerännyt pelaaja.


title: M.U.L.E.

text: Pelaajien on toimittava sekä yhteistyössä että kilpailtava; mikäli planeetta on huonossa kunnossa emoaluksen saapuessa kaikki pelaajat häviävät.


title: M.U.L.E.

text: Kukin 1 kuukauden pelijakso jakaantuu kolmeen vaiheeseen.


title: M.U.L.E.

text: ZZapp64-sivustolla pelillä on 67% arvosana.


title: Torspo

text: Torspo on alun perin suomalainen jääkiekkomaila- sekä jääkiekkovarustevalmistaja ja sen tuotemerkki.


title: Torspo

text: Säynätsaloon perustettiin 1950-luvulla mailatehdas, jossa valmistettiin "Toronto"-mailoja. Tehdas meni kuitenkin konkurssiin vuonna 1971, minkä jälkeen sen raunioille perustettiin Torspo. Uuden tuotemerkin kulta-aikaa olivat 1970- ja 1980-luvut.


title: Torspo

text: Nykyään Torspo-tuotemerkki on ulkomaisessa omistuksessa, ja sen tuotevalikoimaan kuuluvat muun muassa luistimet, mailat, jääkiekkohansikkaat, hartiasuojat, kyynär- ja polvisuojat, pelihousut sekä maalivahdin varusteet (patjat ja rintapanssarit).


title: Florence Academy of Art

text: Florence Academy of Art on vuonna 1991 Daniel Gravesin perustama Firenzessä toimiva taidekoulu, joka noudattaa 1800-luvun akateemisen taiteen ja renessanssin piirustus-, maalaus- ja kuvanveistotraditioita. Vuonna 2006 Ruotsiin Göteborgiin perustettiin koulun toinen osa, jonka opettajat ovat Firenzessä toimivan koulun oppilaita ja opettajia.


title: Florence Academy of Art

text: Vuonna 1984 Daniel Graves ja Charles H. Cecil perustivat "Graves-Cecil" studiot Firenzeen. Vuonna 1991 ateljeet erkanivat ja Daniel Graves perusti Florence Academy of Artin ja Charles H. Cecil Charles H. Cecil Studiosin Gravesin Florence Academy of Artin tavoitteeksi määriteltiin huipputason ohjauksen antaminen klassisesta piirustuksesta, maalauksesta ja kuvanveistosta. Koulu palaa 1800-luvun ateljeitten kurinalaiseen tapaan opiskella taidetta, ja antaa oppilaille vahvat tekniset taidot, jotka ovat verrattavissa vanhojen mestarien taituruuteen.


title: Florence Academy of Art

text: Vuonna 1991 perustettu Firenzen osio sijaitsee Santa Crocen kirkon takana, keskellä kaupunkia. Vuonna 2006 Akatemia avasi uuden koulurakennuksen vanhan paperitehtaan ylimpään kerrokseen Ruotsissa Göteborgin Mölndalissa, joka toiminta-ajatukseltaan ja opintosuunnitelmaltaan vastaa Firenzen akatemiaa. Uutta osiota johtaa Joakim Ericsson kolmen apuopettajan avustamana.


title: Florence Academy of Art

text: Opintosuunnitelma noudattaa klassista tapaa, jossa opetellaan ensin piirtämään ja sitten maalaamaan. Taidemaalariksi valmistavan maalausopintosuunnitelman ensimmäinen vuosi opiskellaan piirtämällä kipsipatsaita, elävää mallia ja Barguen litografioita. Seuraavat kolme vuotta maalataan kipsejä, elävää mallia, asetelmia ja muotokuvia.


title: Florence Academy of Art

text: Vaihtoehtoisesti opiskelijat voivat opiskella kolme vuotta erillisessä opinto-suunnitelmassa kuvanveistoa tai erillisillä kursseilla maisemamaalausta, etsausta ja taidehistoriaa. Valmistumisaika ei kuitenkaan ole kiinteä. Jo ennestään paljon taitoja hallitseva opiskelija voi suorittaa ensimmäisen vuoden opinnot kolmessa kuukaudessa, kun taas vähemmän harjaantuneelta opiskelijalta saattaa kulua kaksi vuotta samaan suoritukseen pääsemiseen. Koulun tärkein tavoite on antaa opiskelijoille vanhojen mestarien tasolla olevat piirustus- ja maalaustaidot ja siksi mitään vaihetta ei voi ohittaa ohjaajien hyväksymättä. Jokaisen harjoituksen takana on taito, joka on hallittava, jotta olisi valmis siirtymään seuraavaan.


title: Florence Academy of Art

text: Akatemian piirustustekniikkana voidaan pitää suhteellista mittausta ja "sight-size" mittausta, jossa pystysuora teline papereineen asetetaan mallin viereen, ja kohde piirretään tai maalataan samaan kokoon kuin se nähdään paperilla tai taulupohjalla. Etäisyyden, josta kohdetta tarkastellaan on oltava aina sama. Merkityn etäisyyden päästä voidaan mallin mittoja tarkistaa luotilangalla tai suoralla tikulla, kuten kutomaneulalla. Tätä pidetään kuitenkin vain mittojen tarkistamisena ja pääpaino on opiskella mittaamaan silmämääräisesti, jossa piirretään silmähavainnosta yksinkertaisia pysty- ja vaakasuoria viivoja malliin, jota suhteutetaan muihin mittoihin.


title: Florence Academy of Art

text: Piirtäminen tapahtuu yleensä muutaman tunnin nopeissa asennoissa, joita piirretään aamupäivisin piirustuskynällä. Koetetaan saada taltioiduksi vain mallin ääriviivat poimimalla tärkeitä havaintopisteitä ja yhdistelemällä niitä suorilla tai hieman kaarevilla viivoilla. Näihin asentoihin ei yleensä pyritä sisällyttämään monimutkaisia valoisuusasteita tai muutakaan aikaa vievää, vaan pyritään enemmänkin harjoittamaan silmiä ja havaitsemaan mallin tärkeät poimittavat pisteet ja suuret mittasuhteet.


title: Florence Academy of Art

text: Piirustusohjelma perustuu pitkälti Jean-Léon Gérômen tapaan opettaa. Parasta piirustusmateriaalia tältä ajalta ovat Charles Barguen kaivertamat, Gérômen oppilaiden ja ystävien piirustuksista kopioidut litografiat. Koulun opetus myötäilee paljolti juuri tätä klassista tekniikkaa ja kauneusihannetta. Maalausohjelma taas noudattaa Velasquezin tekniikkaa ja palettia (eli samoja värejä mitä Velasquezin käytti paletillaan).


title: Florence Academy of Art

text: Iltapäivisin piirretään pidempiä mallin asentoja, kipsipatsaita ja Bargue -litografioita. Pitkien töiden tekeminen vie oppilailta yleensä muutamasta viikosta muutamiin kuukausiin. Yhden työn tekemiseen voi kulua 30 tunnista yli sataan tuntiin. Yleensä opiskelijat ovat koululla maanantaista perjantaihin 9.00-16.00, mutta usein he jatkavat itseopiskelua kotona. Päivät saattavat venyä ahkerimmilla opiskelijoilla yli kymmenentuntisiksi, jopa kuutena tai seitsemänä päivänä viikossa. Maalausohjelmassa samoja periaatteita noudattava työskentely jatkuu.


title: Florence Academy of Art

text: Opintosuunnitelma on sama kuin 1800-luvun ja renessanssin ateljeekouluissa. Opiskelijoiden on pystyttävä havaitsemaan tarkat mittasuhteet, valoisuusasteet ja ihmisen anatomiset perusteet, ennen kuin he siirtyvät maalaamaan öljyväreillä, joiden kanssa seuraa taas samantyyppinen perusteiden opiskelu.


title: Florence Academy of Art

text: Firenzessä maalausopintosuunnitelman ohjaajia ovat Daniel Graves, Simona Dolci, Eddy Hunter, Andrew Ameral, Jura Bedic, Maureen Hyde, Ramiro Sanchez, Toby Wright ja kuvanveisto-opintosuunnitelman ohjaaja Robert Bodem. Göteborgissa ohjaavat Joakim Ericsson, Andreas Birath, Hege Haugen.


title: Alexander Salák

text: Alexander Salák (s. 5. tammikuuta 1987 Strakonice, Tšekkoslovakia) on tšekkiläinen jääkiekkomaalivahti, joka edustaa KHL:ssä pelaavaa Sibir Novosibirskia.


title: Alexander Salák

text: Salák on pelannut Tšekin nuorten maajoukkueissa ja lähti vain 19-vuotiaana Suomeen hakemaan kokemusta ulkomailta. Salák pelasi kauden 2006–2007 Jokipoikien maalilla ja vakuutti monet taidoistaan ollen yksi Mestiksen parhaista maalivahdeista.


title: Alexander Salák

text: Kaudelle 2007–2008 Salák siirtyi TPS:n organisaatioon ja muodosti Juha Kuokkasen kanssa nuoren parivaljakon TPS:n maalinsuulle. Seuraavalla kaudella Salák nousi TPS:n selkeäksi ykkösvahdiksi. Joulukuussa 2008 Salák sai viiden ottelun pelikiellon rikottuaan erotuomarin koskemattomuutta KalPaa vastaan käydyssä ottelussa. Kaudeksi 2009–2010 Salák siirtyi NHL:ään Florida Panthersiin. Salák nousi Panthersin kokoonpanoon, kun ykkösmaalivahti Tomáš Vokoun loukkaantui. Pääosan kaudesta Salák pelasi Panthersin farmiseurassa, AHL-liigan Rochester Americansissa. AHL:ssä Salák pelasi hyvin, ja hänet valittiin pelaamaan kauden aikana AHL:n tähdistöotteluun. Salakin saatua kutsun Panthersin kokoonpanoon hän pääsi pelaamaan kaksi NHL-ottelua torjuntaprosentilla 85.


title: Alexander Salák

text: Kaudeksi 2010–2011 Salák siirtyi Panthersista lainalle Ruotsin Elitserienin Färjestadiin. Salák halusi saada ykkösmaalivahdin roolin, kun Pohjois-Amerikassa hän olisi todennäköisesti jäänyt Americansin kakkosmaalivahdiksi lupaavan Jacob Markströmin taakse. Helmikuussa 2011 hänen NHL-pelaajaoikeutensa kaupattiin Panthersilta Chicago Blackhawksiin. Samassa kaupassa myös Michael Frolík siirtyi Blackhawksiin, josta Panhers sai Jack Skillen, Hugh Jessimanin ja David Pacanin. Salák oli voittamassa ensimmäisen Ruotsissa pelatun kautensa päätteeksi Elitserienin mestaruutta.


title: Alexander Salák

text: Salák pelasi kauden 2011–2012 Blackhawksin farmijoukkueessa, AHL:n Rockford IceHogsissa. Hän torjui kauden aikana 21 ottelussa. Kauden jälkeen Blackhawks purki Salákin sopimuksen, ja pian sen jälkeen hän teki kaksivuotisen sopimuksen Färjestadin kanssa. Hänellä oli kaudella 2012–2013 Elitserienin runkosarjan paras torjuntaprosentti (93,9) ja päästettyjen maalien keskiarvo (1,61). Salákilla oli Färjestad-sopimuksessaan pykälä, joka mahdollisti siirtymisen kesken sopimuskauden KHL-liigaan. Hän teki toukokuussa 2013 kaksivuotisen sopimuksen SKA Pietarin kanssa.


title: Alexander Salák

text: Salák on edustanut Tšekkiä useissa jääkiekon EHT-turnauksissa. Vuonna 2013 hänet valittiin ensimmäistä kertaa Tšekin joukkueeseen jääkiekon maailmanmestaruuskilpailuihin.


title: Mennään eteenpäin

text: Mennään eteenpäin (ME) (engl. "Marriage Encounter") on uskonnollinen parisuhteen hoitamiseen tähtäävä viikonloppu, jonka tavoitteena on kehittää avioliittoa lähinnä parantamalla kommunikointia parisuhteessa. Viikonloppu on tarkoitettu heteropareille, jotka ovat avioliitossa.


title: Mennään eteenpäin

text: ME-toiminnan juuret ovat Espanjassa, mutta varsinainen liike syntyi Yhdysvalloissa 1960–70-luvuilla. Toiminta on maailmanlaajuista ja levinnyt toisiin uskontoihin. ME-viikonlopusta on ainakin protestanttinen ja juutalainen versio.


title: Mennään eteenpäin

text: Toiminnan toivat Suomeen Hannuja Maija Nyman vuonna 1987.


title: Mennään eteenpäin

text: Viikonlopuissa käyneet parit voivat liittyä jäseneksi järjestöön, jonka keskeisenä tehtävänä on järjestää uusia ME-viikonloppuja. Suomessa Mennään eteenpäin -aviopariviikonloppuista ja ME-toiminnasta vastaa ME-Mennään Eteenpäin ry -niminen järjestö. Järjestö julkaisee Meidän kesken -nimistä lehteä.


title: Mennään eteenpäin

text: Mennään eteenpäin -viikonlopun idea on syntynyt Espanjassa 1960-luvulla. Kerrotaan, että vuonna 1952 katolisen isä Gabriel Calvon luo tulivat Mercedes ja Jaime Ferrer. Pariskunta halusi saada hengellistä ohjausta nimenomaan pariskuntana. Isä Gabriel Calvo aloitti aviopareille tarkoitetut ohjelmat, joiden tarkoituksena oli parantaa parien välistä kommunikaatiota ja toimia parille avioliiton uudistajana. Calvo kehitti menetelmän, mutta varsinainen ME-liike syntyi 1960–70-lukujen taitteessa Yhdysvalloissa.


title: Mennään eteenpäin

text: ME-toiminta saapui Yhdysvaltoihin 1966, ja ensimmäinen viikonloppu pidettiin Notre Damen yliopistolla 1967. Toiminta järjestäytyi nopeasti ja vuonna 1969 perustettiin Yhdysvaltain ensimmäinen ME-järjestö, National Marriage Encounter. Liike kutsui ensimmäiseksi johtajaparikseen Jamie ja Arline Whelanin. Yhdessä papin kanssa Whelanit muodostivat järjestön ensimmäisen johtoryhmän.


title: Mennään eteenpäin

text: ME-liikkeen syntyyn vaikuttivat myös ajan ilmiöt. 1960-luvun käsitys vapaasta seksuaalisuudesta mutta myös Amerikan katolisten keskuudessa kasvanut vieraantuminen kirkosta edesauttoivat liikkeen syntyä. Pariskunnista haluttiin nyt modernin Amerikkalaisen katolisuuden ydin.


title: Mennään eteenpäin

text: Alusta lähtien viikonloppujen pitopaikoiksi vakiintuivat hotellit ja retriittikeskukset. Vain aikuisille tarkoitetun viikonlopun hinta oli New Yorkissa 1970-luvulla noin 68$, josta pariskunnat maksoivat 15$ rekisteröintimaksun jälkeen varallisuutensa mukaan. Viikonlopun ohjelma sisälsi neljä luentosarjaa otsikoilla: minä, me, Jumala ja maailma. (I, We, God, World). Perjantai-illasta sunnuntaihin kestävä viikonloppu huipentui sunnuntaiaamun messuun, jonka sisältönä oli mm. rohkaista pareja viemään sanomaa (the Good News) ME toiminnasta eteenpäin.


title: Mennään eteenpäin

text: Niin ikään alusta lähtien viikonlopun työskentely perustui dialogiin. Dialogi on menetelmä, jossa jokaisen luennon jälkeen pari kirjoitti toisilleen kirjeen ME muistikirjoihinsa. Vihkot vaihdettiin ja pariskunta keskusteli yhdessä kirjoituksista. Juuri dialogista tuli ME toiminnan kulmakivi. Tätä dialogia parien kehotettiin jatkavan myös viikonlopun jälkeen.


title: Mennään eteenpäin

text: Toiminnassa oli Yhdysvalloissa alusta pitäen mukana pastori Charles ”Chuck” Gallagher. Hän koki liikkeen tervetulleeksi piristykseksi katoliseen kirkkoon, joka hänen mukaansa oli eriytynyt liian kauas tavallisten ihmisten elämästä.


title: Mennään eteenpäin

text: Gallagherin näkemykset liikkeestä johtivat lopulta sen jakautumiseen. Vuonna 1975 liike jakautui kahteen järjestöön, kun Worldwide Marriage Encounter erosi järjestöstä. Gallagher halusi liikkeestä vahvan avioliiton puolestapuhujan ja toi sen ideologiaan mukaan nk. parien voima -ajatuksen (Couple Power), jonka mukaan avioparit toimivat yhteiskuntaa ja kirkkoa rakentavina voimina. Gallagher uskoi muuttavansa maailmaa tällä ajatuksellaan.


title: Mennään eteenpäin

text:
Chuck Gallagherin johtama kansainvälinen järjestö sai paljon mediahuomiota ja ohitti kannatuksellaan nopeasti kansallisen järjestön. Kansainvälinen järjestö järjesti mm. tapahtumia ja aviopariviikonloppuja osana ”vapaata rakkautta vastaan – avioliiton puolesta” ohjelmaansa. 1980-luvulla tuo ohjelma kokosi Los Angelesiin pareja päällään paitoja, joissa luki ”Parien voima” ja ”Kalifornia on rakastaville”. Gallagher ei luottanut parien kykyyn luoda keskinäistä vuorovaikutusta, vaan hänen mukaansa dialogin tulisi olla jokapäiväistä. Kansainvälisessä Worldwide Marriage Encounter järjestössä pidettiin myös tärkeänä jatkaa Isä Calvon aloittamaa perinnettä. Viikonlopun muoto oli sama kaikkialla maailmassa, ja katolinen teologia pysyi tiukasti mukana. Kansallisessa järjestössä taas annettiin paikallisille toimijoille enemmän vapautta keskittyä enemmän avioparityöhön kuin liikkeen synnyttämiseen. Kansallisen järjestön jäsenet mm. Arline Whelan varoittivat Gallagheria tekemästä aatteesta liikettä (in thing). Esitettyyn kritiikkin yhtyi myös Isä Calvo. Hänen mukaansa liike on joutunut pois hänen tarkoittamaltaan tieltä. (Marriage Encounter is off the Track in U.S.)
Sisältöjen lisäksi erilleen ajautuneiden liikkeiden ulkoiset tunnukset muuttuivat. Kansallisen järjestön tunnukseksi vakiintui Kristusmonogrammin, ristin ja kahden sormuksen yhdistelmä. Kansainvälinen järjestö liitti sormukset ja ristin taas suureen sydämeen ja otti pääväreiksi keltaisen ja punaisen.


title: Mennään eteenpäin

text: Callagherin muutokset järjestön toimintaan olivat kiistanalaisia. Kansallisen järjestön johtajat kritisoivat kansainvälistä liikettä siitä, että se teki liikkeestä ilmiötä. Kansainvälistä liikettä arvosteltiin myös kulttimaisuudesta sekä fundamentalistisesta uskonnollisuudesta. Lisäksi osallistujat sanoivat menetelmän olevan liian yksinkertainen, ja ammattilaiset sanoivat liikettä amatöörimäiseksi. Sen sanottiin lupaavan enemmän, kuin se todellisuudessa pystyi tarjoamaan. Viikonlopun sanottiin olevan autoritaarinen sekä uhkaava, sillä vetäjäparit uhkailivat ”käy dialogia tai kuole”.


title: Mennään eteenpäin

text: Muutamassa vuodessa ME:stä tuli maailman suosituin parisuhdetta rikastuttava ohjelma. Toiminta levisi nopeasti 23 maahan, ja vuosina 1967–75 yli 200 000 paria oli osallistunut viikonloppuun. ME–toiminta levisi 1970–80-luvuilla Yhdysvaltojen ulkopuolelle mutta myös muihin uskontoihin. Rabbi Bernard Kligfeld aloitti ME –toiminnan juutalaisen keskuudessa 1972 ja sitä ennen liike oli jo levinnyt muihin kristillisiin uskontokuntiin. Uskontokuntien rajojen ylittäminen ei sujunut ongelmitta ja keskusteluja käytiin mm. ehtoolliselle osallistumisesta ja avioliiton sakramentista. Katoliset ymmärtävät avioliiton sakramenttina, pyhänä toimituksena.


title: Mennään eteenpäin

text: Ensimmäisiä maita, johon ME toiminta laajeni, olivat Belgia ja Englanti. Liikkeen toiminta levisi laajalle ja erään arvion mukaan 5 miljoonaa paria kaikkiaan 100 maasta ovat osallistuneet ME-viikonloppuun.


title: Mennään eteenpäin

text: Viikonloppu on tiivis 44 tunnin (44 tuntia, jotka muuttavat elämäsi) kokonaisuus, jonka ohjelma koostuu luennoista ja paritehtävistä. Viikonloppua ohjaa neljä juontajaparia (engl. presenter couple). Yksi juontajista on pappi. Näiden lisäksi viikonloppua ovat toteuttamassa joukko vapaaehtoisia viikonlopun käyneitä pareja.


title: Mennään eteenpäin

text: Viikonloppuun osallistuva pariskunta työskentelee menetelmällä, jota kutsutaan dialogiksi. Käytännössä dialogi tarkoittaa tunteiden ja ajatusten jakamista puolisolle kirjoittamalla niihin erityisesti tarkoitettuihin vihkoihin. Dialogia varten annetaan erityisiä dialogikysymyksiä. Kysymyksiä voivat olla esimerkiksi: ”Kolme merkittävintä tilannetta, joissa olen kokenut eniten yhteyttä sinuun?” tai ”Mitkä ovat tärkeimmät syyni jatkaa elämääni?” Kirjoittamisen jälkeen vihkot vaihdetaan ja keskustellaan yhdessä heränneistä ajatuksista ja tunteista. Tavallista dialogia kutsutaan nimellä 10/10, joka tarkoittaa kymmenen minuutin kirjoittamista ja kymmenen minuutin keskustelua.


title: Mennään eteenpäin

text: Dialogien kirjoittamista edeltävät juontajaparien osuudet, joita kutsutaan puheiksi (engl. talk) Puheet käsittelevät mm. vuorovaikutuksen merkitystä parisuhteessa ja tunteiden ilmaisemisen tärkeyttä. Puheet ovat etukäteen valmisteltuja, ja juontajat lukevat ne suoraan paperista. Englanninkielisiä puheita voi lukea verkosta osoitteesta: http://marriageencounteronline.org


title: Mennään eteenpäin

text: ME-viikonlopun sisältöön kuuluvat parisuhteen kommunikaation ja tunteiden jakamisen lisäksi uskonnollisuus. Avioliitto nähdään Jumalan tarkoituksena, ja viikonlopun käyneitä pareja kannustetaan muuttamaan maailmaa ja lähiympäristöään omalla esimerkillään.


title: Mennään eteenpäin

text: Toiminnan alusta lähtien viikonlopun sanoma on kiteytetty sloganeihin. Tunnetuimpia niistä lienevät ”Tunteet eivät ole oikeita tai vääriä, ne vain ovat” (engl. Feelings are not good or bad, they just are) ja ”Jumala ei luo roskaa” (engl. God doesn’t make junk). Liikkeen alkuaikoina huomiota herätti slogan ”Käy dialogia tai kuole” (engl. Dialogue or Die). Sloganin käyttö väheni, ja liikkeen edustajat kertoivat, ettei sen merkitystä pitänyt ottaa kirjaimellisesti.


title: Mennään eteenpäin

text: Musiikki on olennaisessa osassa ME-viikonloppua. Worldwide Marriage Encounter otti 1970-luvulla omakseen The Seekers yhtyeen laulun I’ll Never Find Another You (There’s A New World Somewhere). Lisäksi musiikkia viikonloppuun on lainattu musiikkia musikaalista Man of LaMancha.


title: Mennään eteenpäin

text: Viikonlopun ohjelma on jaettu kolmen otsikon alle, jotka ovat: tutki (Observe), arvioi (Judge) ja toimi (Act). Kaikkiaan otsikoiden alle jakautuu kolmetoista eri työskentelyä (askelta), joissa annettua aihetta käsitellään edellä kuvatulla dialogi-metodilla. Viikonlopun jälkeen osallistujia rohkaistaan mukaan Marriage Encounter -toimintaan, kirjoittamaan säännöllisesti dialogeja sekä rohkaisemaan muita pariskuntia viikonloppuun kertomalla heille positiivisesta kokemuksestaan.


title: Mennään eteenpäin

text: Ensimmäinen luterilainen ME-viikonloppu pidettiin Washingtonissa 1975. Luterilaisesta versiosta tuli kansainvälinen sen laajennettua Kanadaan 1978 sekä Eurooppaan 1980. Pohjoismaiden ensimmäinen viikonloppu pidettiin Norjassa 1982 – tosin englannin kielellä. Islantiin ME siirtyi Yhdysvaltain asevoimien tukikohdan kautta vuonna 1985.


title: Mennään eteenpäin

text: Suomeen ME toiminta tuli Islannin ja Norjan kautta ja ensimmäinen ME viikonloppu pidettiin Vivamossa Lohjalla 1987. Toiminnan toivat tuolloin Suomeen Hannuja Maija Nyman. Suomen ME käyttää samaa logoa Worldwide Marriage Encounter -järjestön kanssa.


title: Mennään eteenpäin

text: Suomalaisen järjestön nettisivujen historiassa viitataan liikkeen espanjalaisiin juuriin ja mainitaan toiminnan olevan Suomessa hyvin suosittua. Tilastoja asiasta ei ole saatavilla, mutta keskimääräinen jonotusaika viikonloppuun kerrotaan olevain noin vuoden verran. Vuonna 2008 järjestettiin 16 viikonloppua ja vuonna 2012 viikonloppuja oli 9. Niihin osallistui 24–36 avioparia. Viikonloppuja järjestettiin vuonna 2012 kuudessa hotellissa, jotka ovat Meripuisto Espoossa, Lakeus Seinäjoella, Vihiluoto Oulussa, Heimari Mikkelissä, Yyteri Porissa ja Rikala Salossa.


title: Mennään eteenpäin

text:
Toiminta on järjestäytynyttä Yhdistyksen kotipaikka on Lohjalla ja se on rekisteröity vuonna 2002. Liike vietti 25-vuotisjuhlaansa syksyllä 2012 hotelli Waltikassa Valkeakoskella.
Suomen ME ry. julkaisee Meidän kesken -nimistä lehteä. Neljä kertaa vuodessa julkaistava lehti on ilmestynyt vuodesta 2002.


title: Mennään eteenpäin

text: Liikkeen kotisivulla kerrotaan, että viikonloppu on tarkoitettu heterosuhteessa eläville aviopareille ja sen tavoitteena ”on auttaa pareja tutustumaan toisiinsa syvemmin ja uusista näkökulmista”. Viikonloput järjestetään hotelleissa ja viikonloppuun ilmoittaudutaan maksamalla 70€ (2012) varausmaksu.


title: Mennään eteenpäin

text: Viikonloppu on Suomessa kolmen päivän mittainen ja sitä ohjaavat vetäjäparit. Vähintään yksi vetäjä on evankelis-luterilaisen kirkon pappi. Viikonlopun kerrotaan sopivan kaikenikäisille aviopareille. Viikonlopusta kertovassa esitteessä kuitenkin mainitaan, ettei se ole tarkoitettu akuutissa kriisissä olevalle parille.


title: Mennään eteenpäin

text: Viikonlopun työskentely tapahtuu ”alustuksiin perustuvana henkilökohtaisena pohdiskeluna ja parityöskentelynä oman puolison kanssa”. Viikonlopun sanotaan muodostuvan eri vaiheista ja työskentely on erittäin tiivistä. Työskentelyyn ei sisälly ryhmätöitä eikä omasta parisuhteestaan tarvitse kertoa muille.


title: Mennään eteenpäin

text: Viikonloppuun osallistuneita kutsutaan pienpiiritoimintaan sekä järjestelytehtäviin uusien ME-viikonloppujen järjestämiseksi.


title: Mennään eteenpäin

text: Mennään Eteenpäin -järjestön nettisivuilla esitellään tuloksia Matti Viitasen vuonna 1998 julkaistusta pro gradu -opinnäytetyöstä, jossa tutkittiin osallistujien kokemuksia viikonlopusta vuonna 1996. Tämän mukaan viikonloppu oli ”useimpien osallistujien mielestä pääasiallisesti myönteinen ja parisuhdetta syventävä kokemus”. Viikonloppu on hyödyttänyt pariskuntien vuorovaikutusta ja itsen sekä puolison kohtaaminen on koettu tärkeäksi. Viikonlopun jälkeen pariskunnat ”kokevat ehkä suurempaa vapautta ottaa esille ja käsitellä suhteessaan ja omassa elämässään erilaisia asioita--”.


title: Mennään eteenpäin

text: Varhaisin kritiikki nousi liikkeen sisällä, kun Yhdysvaltoihin kotiutunut liike hajosi kahtia. Tuolloin kansainvälisesti orientoitunutta Worldwide Marriage Encounteria arvosteltiin siitä, että se alkoi muovata viikonlopputapahtumasta järjestöä ja nosti liikkeeseen kuulumisen olennaisena osana avioliiton hoitamiselle. Kritiikkiä kehityssuuntaa vastaan esitti myös liikkeen perustajana pidetty Isä Calvo, jonka mukaan liike ”oli suistunut radalta”


title: Mennään eteenpäin

text: Perheterapeutit ja tutkijat ovat varoittaneet, ettei viikonloppu sovi kaikille aviopareille. Osittain tämän kritiikin taustalla on se, että viikonloppua ohjaavat amatöörit. Järjestöä on ohjeistettu, että se seuloisi osanottajat paremmin. Vuonna 1986 julkaistussa tutkimuksessa (suom. Parit jotka voittavat ja jotka häviävät) kuvataan 50 parin kokemuksia ME-viikonlopusta. Yhdeksän pareista kertoi, että viikonloppu vaikutti negatiivisesti heidän avioliittoonsa.


title: Mennään eteenpäin

text: Viikonloppu on voimakas tunnekokemus ja voi olla parille voimakas yhteyden kokemus. Viikonlopussa puhutaan paljon tunteista, mutta siellä ei tarjota välineitä tai apua niiden parempaan ymmärtämiseen tai ongelmien ratkaisuun. Tunteiden esilletuominen ja jakaminen on tärkeää, mutta itsensä ilmaiseminen voi olla rikialtista ilman toimivia kommunikointikeinoja. Asiantuntijat huomauttavatkin, että Mennään eteenpäin viikonloppu ei ole tarkoitettu avioliiton ongelmien selvittelyyn ja kyseessä ei ole pariterapia.


title: Audiofiili

text: Audiofiili (, kuulla, kreik. philos, rakastaa) on henkilö, joka arvostaa musiikin toiston äänenlaatua, erityisesti Hifi-äänentoistoa. Termiä käytetään pääosin High End -äänentoistojärjestelmiä harrastavista henkilöistä. Eräs tavoite heillä on se että toistettava ääni vastaisi mahdollisimman tarkasti esim. yhtyeen live-esitystä. Audiofiilit saattavat valita äänitteitä sen perusteella onko äänitteen tuottaja arvostettu laadukkaiden äänitteiden tuottajana. Akustointiakin voidaan tehdä jotta huoneakustiikka ei värittäisi ääntä.


title: Audiofiili

text: Termiä käytetään myös halventavasti myös merkityksessä, että henkilö pyrkii hyvään äänentoistoon, jonka laatua hän ei voi kuvailla muilla kuin subjektiivisilla termeillä, tarkoittaa että henkilö on vakuuttunut pelkästään omiin tuntemuksiinsa pohjaten siitä, että jokin tietty äänentoistojärjestelmä kuulostaa paremmalta kuin toinen. Esimerkiksi monet hyvän äänentoiston ystävät pitävät LP-levyjä CD-levyjä parempina; voidaan osoittaa että ääni toistuu eri järjestelmissä eri tavalla, mutta "paremmuutta" ei voida osoittaa, voidaan vain esittää mielipide. Lisäksi joidenkin pitkälle erikoistuneiden laitteiden ja äänenlaatua parantavien laitteiden (esimerkiksi kalliiden kaapelien) vaikutusta äänen laatuun on vaikea osoittaa tieteellisin keinoin.


title: Kokoelmalevy

text: Kokoelmalevy on musiikkialbumi, jonka kappaleet on koottu levylle eri lähteistä. Yleensä kokoelmalevyt sisältävät yhden artistin tai yhtyeen suosituimpia kappaleita. Suosituimpia kappaleita sisältävistä kokoelmalevyistä käytetään usein nimityksiä "Greatest Hits", "The Very Best Of", "Best of" ja "The Definitive Collection". Kokoelmalevy voi olla myös useamman artistin tai yhtyeen kappaleista koostettu tai harvinaisten kappaleiden kokoelma.


title: Kokoelmalevy

text: Kokoelmalevyjen kappaleet on useimmiten otettu yhtyeen tai artistin aikaisemmilta levyiltä, eivätkä ne yleensä sisällä uutta (ennenjulkaisematonta) materiaalia, joskin viime aikoina on yleistynyt tapa laittaa kokoelmalevylle muutama uutuuskappalekin. Tällä tavoin levy-yhtiöt toivovat voivansa lisätä kokoelma-albumin myyntiä myös niiden keskuudessa, joilla jo on yhtyeen aikaisempaa tuotantoa. Suhtautuminen kokoelma-albumeita kohtaan ei ole aina myönteistä ja joitakin yhtyeitä on moitittu liian monien kokoelmien julkaisemista.


title: Kokoelmalevy

text: Maailmanlaajuisesti myydyimpänä kokoelmalevynä pidetään Eaglesin albumia "Their Greatest Hits (1971–1975)". Suomen myydyin kokoelmalevy on Eppu Normaalin "Repullinen hittejä", joka on samalla Suomen kaikkien aikojen toiseksi eniten myyty levy. Queenin "Greatest Hits II" -kokoelma on puolestaan Suomen myydyin ulkomainen albumi.


title: Tomas Holmström

text: Tomas Holmström (s. 23. tammikuuta 1973 Piitime, Ruotsi) on uransa lopettanut ruotsalainen jääkiekkoilija, pelipaikaltaan laitahyökkääjä. Viimeisinä vuosinaan hän pelasi NHL-seura Detroit Red Wingsissä.


title: Tomas Holmström

text: Uransa Holmström aloitti luulajalaisessa Luleå HF -seurassa. Detroit Red Wings varasi hänet NHL:ään vuonna 1994, ja hän pelasi seurassa vuodesta 1996 lähtien lukuun ottamatta , jolloin hän palasi pelaamaan vuodeksi kasvattajaseuraansa.


title: Tomas Holmström

text: Holmström on voittanut Stanley Cupin vuosina 1997, 1998, 2002 ja 2008. Vuonna 2006 hän pelasi Torinon olympialaisissa kultaa voittaneessa Ruotsin joukkueessa. Tammikuussa 2013 Holström kertoi lopettavansa uransa.


title: Throwdown

text: Throwdown on Hardcore-yhtye, joka on esiintynyt Ozzfestissa, Sounds of the Undergroundissa ja Warped Tourissa.


title: Macintosh Portable

text: Macinctosh Portable oli Applen ensimmäinen yritys saada markkinoille kannettava Macintosh. Markkinoiden reaktiot olivat huonot. Se oli hidas, siinä ei ollut laajennusmahdollisuuksia ja aktiivimatriisinäyttö (myöhemmin taustavalaistu) teki siitä erittäin kalliin. Sitä myytiin 6500 dollarin hintaan.


title: Eddie Cibrian

text: Eddie Bryant Cibrian (s. 18. kesäkuuta 1973 Burbank, Kalifornia) on yhdysvaltalainen näyttelijä, jolla on kuubalaiset sukujuuret.


title: Eddie Cibrian

text: Cibrian tunnetaan parhaiten roolitöistään televisiosarjoissa. Hän näytteli pahaa Matt Clarkia saippuasarjassa "Tunteita ja tuoksuja", jonka jälkeen hän näytteli toisessa saippuasarjassa "Sunset Beach" Cole Deschanelia. "Sunset Beachin" jälkeen hän siirtyi televisiosarjaan "Hädän hetkellä", jossa hän näytteli palomies Jimmy Dohertyä. Hän jätti "Hädän hetkellä" -sarjan vuonna 2004, minkä jälkeen hän on näytellyt muun muassa televisiosarjoissa "Kadotettu" ja "Uhan alla".


title: Eddie Cibrian

text: Eddie on hyvä ystävä "Tunteita ja tuoksuja" -vastanäyttelijänsä Joshua Morrowin kanssa, jonka kanssa hänellä on yhteinen yhtye. Hän meni naimisiin Brandi Glanvillenin kanssa vuonna 2001 ja pariskunnan ensimmäinen lapsi syntyi 2003, toinen lapsi syntyi 2007. Cibrian nimettiin People Magazinessa sadan kauneimman ihmisen joukkoon vuonna 2006, ja samana vuonna hänet äänestettiin kaikkien aikojen toiseksi komeimmaksi ”saippuaurokseksi” Vuonna 2010 Eddie ja Brandi erosivat, koska Cibrian jäi kiinni pettämisestä LeAnn Rimesin kanssa. Vuonna 2011 hän meni naimisiin Rimesin kanssa.


title: Samuel Påhlsson

text: Samuel Påhlsson (s. 17. joulukuuta 1977 Ånge, Ruotsi) on ruotsalainen jääkiekkoilija, pelipaikaltaan keskushyökkääjä, joka siirtyi kaudeksi 2012–2013 Elitserienin MODOhon. Påhlsson on voittanut urallaan Stanley Cupin, olympiakultaa ja Ruotsin-mestaruuden.


title: Samuel Påhlsson

text: Påhlssonin ensimmäinen seura oli ruotsalainen MODO Hockey, jossa hän aloitti 1995–1996 pääsarjauransa. Seuraavana kesänä Colorado Avalanche varasi hänet NHL:ään varausnumerolla #176. Kauden 1996–1997 jälkeen Påhlsson valittiin Ruotsin vuoden nuoreksi pelaajaksi. Påhlsson pelasi kevääseen 2000 asti MODOssa. Hänen paras kautensa Ruotsissa oli 1998–1999, jolloin hän teki 34 pistettä. NHL:ssä Påhlssonin pelaajaoikeudet siirtyivät Coloradolta Boston Bruinsille Brian Rolstonin, Martin Grenierin ja ensimmäisen kierroksen varausoikeuden kanssa vaihdossa Ray Bourqueen ja Dave Andreychukiin.


title: Samuel Påhlsson

text: Påhlsson aloitti NHL-uransa Boston Bruinsissa kaudella 2000–2001, mutta ehti pelata Bostonissa 17 ottelua, kunnes hän siirtyi pian silloiseen Mighty Ducks of Anaheimiin vaihdossa Patrick Traverseen ja Andrei Nazaroviin. Anaheimissa Påhlsson kehittyi NHL:n parhaimpien puolustavien hyökkääjien joukkoon. Kaudella 2002–2003 Anaheim pelasi ensimmäisen kerran historiansa aikana Stanley Cup -finaaleissa, mutta hävisi New Jersey Devilsille. Työsulkukaudella 2004–05 hän pelasi Elitserienin Frölunda HC -joukkueessa ja voitti Ruotsin mestaruuden.


title: Samuel Påhlsson

text: Kaudella 2006–2007 Påhlsson pelasi uransa parhaan kauden. Hän teki 26 pistettä ja oli ehdolla NHL:n parhaalle puolustavalle hyökkääjälle annettavan Frank J. Selke Trophyn saajaksi. Anaheim voitti kauden päätteeksi historiansa ensimmäisen Stanley Cupin. Påhlsson oli merkittävässä roolissa Stanley Cup -voitossa, sillä hän johti liigan parhaimpiin lukeutuvaa puolustavaa kentällistä, jonka laidoilla pelasivat Rob Niedermayer ja Travis Moen.


title: Samuel Påhlsson

text: Påhlsson pelasi Anaheimissa kauteen 2008–2009, jolloin hänet kaupattiin NHL:n siirtoajan viimeisenä päivänä Chicago Blackhawksiin vaihdossa James Wisniewskiiin ja varausoikeuteen. Kauden jälkeen Påhlsson siirtyi Chicagosta Columbus Blue Jacketsiin, jonka kanssa teki kolmen vuoden sopimuksen.


title: Samuel Påhlsson

text:
Påhlsson siirtyi helmikuussa 2012, kauden 2011–2012 viimeisenä siirtopäivänä, Vancouver Canucksiin. Blue Jackets sai pelaajakaupassa Canucksilta puolustaja Taylor Ellingtonin ja kaksi neljännen kierroksen varausoikeutta . Canucksista Påhlsson palasi Eurooppaan, kun hän teki kesällä 2012 kolmivuotisen sopimuksen MODOn kanssa.
Påhlsson edusti Ruotsin jääkiekkomaajoukkuetta jääkiekon olympiaturnauksessa 2006.


title: Närpes Kraft

text: IF Kraft eli Närpes Kraft on närpiöläinen urheiluseura. Se on perustettu vuonna 1930. Seuran lajeja ovat muun muassa pyöräily, hiihto, yleisurheilu, jalkapallo ja jääkiekko.


title: Närpes Kraft

text: Jääkiekossa Kraftin edustusjoukkue pelaa III-divisioonassa eli Suomen viidenneksi korkeimmalla sarjatasolla. Jääkiekko on Kraftissa aloitettu vuonna 1970 ja pyöräily vuonna 1982.


title: Närpes Kraft

text: Kraft lienee parhaiten tunnettu jalkapalloseurana. Jalkapallojaosto erkani nimelle Närpes Kraft Fotbollsförening vuonna 1997. Jalkapallossa seuran edustusjoukkue on pelannut Suomen kolmanneksi korkeimmalla sarjatasolla eli Kakkosessa yhteensä 26 kautta vuosina 1976–1984, 1986–1996, 1998 ja 2005–2009. Sillä on myös kokemusta pykälää korkeammalta sarjatasolta eli Ykkösestä, jossa se pelasi seitsemän kautta vuosina 1997 ja 1999–2004. Kaudeksi 2010 Kraft putosi Kolmoseen, josta se palasi yhden kauden jälkeen takaisin Kakkoseen.


title: Närpes Kraft

text: Jalkapallojoukkueen kotikenttä on Mosedal, jossa on 2 000 istumapaikkaa. Vieressä sijaitsee muun muassa jääkiekkojoukkueen käyttämä jäähalli.


title: Kiri sute gomen

text: Kiri sute gomen -säännöstä on paljon virhekäsityksiä. Kiri sute gomen -oikeuden turha käyttö oli samuraille kunniatonta. Lisäksi Kiri sute gomenin kohteella, vaikka olikin samuraita alempaa säätyä, oli lupa puolustautua samuraita vastaan. Lisäksi Kiri sute gomen saattoi johtaa viranomaisten oikeuttamaan verikostoon, ada-uchiin.


title: Kiri sute gomen

text: Viranomaiset myös valvoivat samuraiden toimia ja aiheettomasta Kiri sute gomenin käytöstä oli ankarat rangaistukset, samurai saatettiin tuomita jopa itsemurhaan ("seppuku").


title: Luettelo Riikinkukon tähdistön tähdistä

text: Luettelo Riikinkukon tähtikuvion tähdistä:


title: Sunset Beach

text: Sunset Beach oli yhdysvaltalainen saippuaooppera, joka aloitti NBC:llä 6. tammikuuta 1997 ja viimeinen jakso näytettiin 31. joulukuuta 1999. Sarjasta tehtiin 751 jaksoa. Sen tuotti Aaron Spelling Productions. Sarjaa näytettiin 70 maassa ympäri maailman ja se oli erityisen suosittu Isossa-Britanniassa, Norjassa, Suomessa, Australiassa, Ruotsissa, Uudessa-Seelannissa, Israelissa, Saksassa, Puolassa, Kroatiassa, Venäjällä, Romaniassa, Sloveniassa, Venezuelassa ja Bulgariassa. Suomessa sarjaa näytti Nelonen. Sarjassa näytteli mm. Lesley-Anne Down, Eddie Cibrian ja Sarah Buxton.


title: Riku-Petteri Lehtonen

text: Riku-Petteri Lehtonen (s. 19. tammikuuta 1971 Turku) on suomalainen jääkiekkovalmentaja ja entinen jääkiekkoilija.


title: Riku-Petteri Lehtonen

text: Kaudella 2010–2011 Lehtonen toimi ensin SM-liigassa Turun Palloseuran apuvalmentajana, mutta päävalmentaja Heikki Leimeen erottamisen jälkeen hänet siirrettiin päävalmentajan tehtävään. Lehtosen aika TPS:n päävalmentajana jäi kolmen kuukauden mittaiseksi, sillä tammikuussa 2011, kahdeksan peräkkäisen tappion jälkeen, hänen tilalleen seuran päävalmentajaksi nimitettiin Jukka Koivu.


title: Riku-Petteri Lehtonen

text: Maaliskuun 2011 lopulla, vajaat puoli vuotta ennen kauden 2011–2012 alkua, Lehtonen teki sopimuksen Pelicansin kanssa, jossa hän toimi Kai Suikkasen apuvalmentajana. Hän oli toiminut Suikkasen apuvalmentajana aiemmin TPS:ssä kausina 2008–2009 ja 2009–2010, joista jälkimmäisellä joukkue voitti Suomen mestaruuden. Kahden Pelicansissa vietetyn kauden jälkeen, joista ensimmäisellä joukkue voitti SM-hopeaa, hän ja Suikkanen palasivat vuonna 2013 TPS:n valmentajiksi.


title: Riku-Petteri Lehtonen

text: Lehtonen aloitti valmentajauransa vuonna 2007 TPS:n A-nuorten valmennustiimissä.


title: Riku-Petteri Lehtonen

text: A-juniorivuodet Lehtonen pelasi Turun Palloseurassa. Tämän jälkeen Lehtonen kiersi 2-divisioonan kautta 1-divisioonan Kalajoen Junkkareihin. Kaudella 1995–1996 Lehtonen pääsi koittamaan Palloseuran riveissä SM-liigapelejä kuuden ottelun verran. Seuraavaksi kahdeksi kaudeksi Lehtonen sai vakituisen paikan TPS:n puolustuksesta ja hänet valittiinkin joukkueen kapteeniksi kaudelle 1997–1998.


title: Riku-Petteri Lehtonen

text: Hannu Jortikan astuessa TPS-valmennukseen Lehtonen sai etsiä itselleen uuden työnantajan, koska TPS:n puolustus oli todella kovatasoinen kaudella 1998–1999 (esimerkiksi Peter Ahola, Aki Berg, Jouni Loponen, Marko Kiprusoff).


title: Stereotesti

text: Stereotesti lähetettiin kerran viikossa Yleisradion Rinnakkaisohjelma-radiokanavalla 1972-1990 lukijanaan kuuluttaja Pentti Fagerholm. Kaiuttimesta toiseen liikkuvasta metronomin tikityksestä tuli päätellä, kuunteleeko todella stereoäänistä lähetystä, onko vastaanotin kytketty oikein ja onko vastaanotin kytketty stereokuuntelulle. Stereotestistä tehtiin myös parodia "Monotesti", jonka esitti Ylen radiokuuluttaja Carl-Erik Creutz.


title: Regina Resnik

text: Regina Resnik (30. elokuuta 1922, New York – 8. elokuuta 2013 New York) oli yhdysvaltalainen oopperalaulaja. Hän aloitti sopraanona, mutta siirtyi äänialaltaan mezzosopraanoksi.


title: Regina Resnik

text: Resnik valmistui Hunter Collegesta 1942 ja piti debyyttikonserttinsa Brooklynissä. Hän esiintyi vuonna 1944 Metropolitan-oopperassa ja aloitti pian kansainvälisen uransa.


title: Regina Resnik

text: Resnik levytti mm. Giuseppe Verdin sekä Richard Straussin tuotantoa.


title: Risë Stevens

text: Risë Stevens (11. kesäkuuta 1913 New York – 20. maaliskuuta 2013 New York) oli yhdysvaltalainen mezzosopraano.


title: Risë Stevens

text: Stevens opiskeli kolmen vuoden ajan Juilliard School of Musicissa. Hän jatkoi opintojaan Wienissä ja esiintyi vuosina 1936–1938 Prahassa. Hän oli myös vierailevana tähtenä Wienin valtionoopperassa.


title: Risë Stevens

text: Stevens sai vuonna 1938 kiinnityksen Buenos Airesin Teatro Colóniin ja esiintyi seuraavana vuonna Glyndebournen oopperafestivaalilla. Hän esiintyi Metropolitan-oopperassa ensimmäistä kertaa 1938 sekä lisäksi mm. Pariisissa, Lontoossa ja La Scalassa.


title: Risë Stevens

text: Stevens oli Metropolitan-oopperan vakituinen tähti vuoteen 1961 saakka. Sinä vuonna hän teki viimeisen esityksensä roolissa Georges Bizet'n oopperassa "Carmen". Stevensiä voi kuulla myös muutamista Hollywood-elokuvista.


title: M/S Ambal

text:
M/S Ambal () on venäläisen Ugtrans Terminal CO LTDn omistama ro-ro-rahtialus. Alus on rakennettu vuonna 1990 Schichau Seebeckwerft GmbH Fischereihafenin telakalla Bremerhavenissa, Saksassa. Nykyään Ambal on rekisteröitynä Venäjän lipun alle.
Ambalin sisaralus on venäläinen M/S Baltijsk.


title: M/S Ambal

text: Pituutta Ambalilla on 189,7 metriä, leveyttä 22 metriä ja syväys on 6,5 metriä. Laivan koko tilavuus (bruttovetoisuus) on 20 729 ja matkustus- ja lastitilojen tilavuus (nettovetoisuus) 6 378a. Aluksen kuollut paino eli kantavuus on 10 160 tonnia. Aluksen lastikapasiteetti on 1 989 kaistametriä. Laivan huippunopeus on 18,9 solmua ja jääluokitus 1A Super.


title: M/S Ambal

text: Laivan pääkoneina on kaksi Wärtsilä 9R46 dieselmoottoria, jotka yhdessä kehittävät 16 290 kilowatin tehon.


title: M/S Ambal

text: Marraskuussa 1989 alus laskettiin vesille. 27. helmikuuta 1990 alus luovutettiin Partenreederein omistukseen, joka rekisteröi aluksen Saksan lipun alle. Kotisatamaksi tuli Lyypekki. Tuolloin alus oli nimeltään "M/S Railship III". Saman vuoden maaliskuussa alus aloitti liikennöinnin Hangon ja Travemünden välillä. 1. kesäkuuta 1998 reitiksi vaihtui Turku–Travemünde.


title: M/S Ambal

text: Syyskuussa 2002 alus kastettiin "Finnrunneriksi". 12. kesäkuuta 2003 alus törmäsi laituriin Travemündessa. Nykyisen omistajan, norjalaisen Finland RoRo K/S:än haltuun alus päätyi 19. marraskuuta 2003. Finland RoRo K/S osti tuolloin myös neljä muuta alusta: M/S Transfinlandian, M/S Astrean, M/S Transbaltican ja M/S Finnriderin. Uusi omistaja vuokrasi aluksen Finnlinesille. 25. maaliskuuta 2004 alus sai nimen "Runner".


title: M/S Ambal

text: Maaliskuussa 2005 Runnerin ja sisaralus Riderin puolalaiset miehistön jäsenet menivät lakkoon norjalaisen työnantajan alettua maksamaan heille Puolan työehtosopimuksen mukaista palkkaa. Tämän seurauksena heidän ansionsa putosivat yli 60 prosentilla. Aluksen 17-henkinen miehistö muodostui 14 puolalaisesta sekä kolmesta saksalaisesta. Runnerin norjalainen päällystö ei lakkoillut. Lakon aikana miehistö asui ja söi aluksessa. Saksalainen tuomioistuin totesi miehistön mukaan lakon lailliseksi. Lakko päättyi, kun alus siirrettiin Suomen lipun alle ja sinne tuli suomalainen miehistö. Auto- ja Kuljetusalan Työntekijäliitto AKT ja Suomen Merimies-Unioni eivät vastustaneet lipunvaihtoa. Simo Zitting Suomen Merimies-Unionista kertoi olleensa yllättynyt, koska suomalaiset merimiehet saivat töitä.


title: Maissiöljy

text: Maissiöljy on maissin jyvän alkioista valmistettu ruokaöljy. Se on kullankeltaista, puhdistettuna melkein mautonta ja tuoksutonta kasviöljyä, jossa on runsaasti monityydyttymättömiä rasvahappoja. Maissiöljy sopii vain kevyeen paistamiseen, sillä se ei kestä yli 170 asteen lämpötilaa. Sitä käytetään myös ruoanlaitossa, salaattikastikkeissa ja margariineissa.


title: Maissiöljy

text: Maissiöljy on erityisesti keliaakikkojen sekä gluteeniallergisten suosiossa.


title: Neitivirtafolk

text: Neitivirtafolk järjestetään Valtimon Karhunpäässä Laitalan Lomien pihapiirissä yksipäiväisenä tapahtumana heinäkuussa. Neitivirtafolk on päihteetön tapahtuma; alueella ei ole anniskeluoikeuksia.


title: Neitivirtafolk

text: Tapahtuman järjestää Valtimon musiikkiyhdistyksen folkjaosto. Ensimmäisen kerran se järjestettiin 2006.


title: Roberta Peters

text: Roberta Peters (4. toukokuuta 1930 New York, New York – 18. tammikuuta 2017 Rye, New York) oli yhdysvaltalainen sopraano. Hän oli Metropolitan-oopperan vakituinen esiintyjä yli neljän vuosikymmenen ajan.


title: Roberta Peters

text: Metropolitan-oopperan lisäksi Peters esiintyi mm. Covent Gardenissa ja Wienin valtionoopperassa. Hän piti sooloresitaaleja vielä vanhoilla päivillään. Hän pääsi esiintymään Valkoiseen taloon jo John F. Kennedyn ajalla.


title: Roberta Peters

text: Petersillä oli lyhyt avioliitto baritoni Robert Merrillin kanssa. Avioliiton kariuduttua hän meni myöhemmin uusiin naimisiin.


title: Roberta Peters

text: Bill Clinton myönsi Roberta Petersille vuonna 1998 National Medal of Artsin.


title: Strange Little Girls

text: Strange Little Girls on yhdysvaltalaisen laulaja-lauluntekijä Tori Amosin kuudes studioalbumi, joka julkaistiin 17. syyskuuta 2001. Amosin muista albumeista poiketen kaikki levyn kappaleet ovat cover-versioita alun perin miesten tekemistä ja esittämistä kappaleista – nyt erilaisesta naisnäkökulmasta esitettyinä.


title: Strange Little Girls

text: Amos stailattiin jokaista kappaletta varten täysin erinäköiseksi levyn kansilehtisen valokuviin. Levy julkaistiin myös usealla erilaisella kansikuvalla – niistä jokaisessa Tori esiintyy eri roolissa. Albumilta julkaistiin singlenä kappale "Strange Little Girl", josta tehtiin myös musiikkivideo.